Source: http://doczz.net/doc/7224560/ammattina-hyv%C3%A4-hoito-ja-palvelu
Timestamp: 2019-08-25 19:05:59+00:00
Document Index: 22299147

Matched Legal Cases: ['kko ', 'kko ', 'kko ', 'kko ', 'kko ', 'kko ']

Ammattina hyvä hoito ja palvelu
Muut 4/17
Tehyn julkaisusarja F
hyvä hoito ja palvelu
Pohdintoja terveydenhuollon etiikasta
Toimittanut Mari Kangasniemi
Antti Alamäki, Mari Kangasniemi, Tarja Kela,
Lauri Kuosmanen, Juha Kurtti,
Helena Siipi, Kirsi Sillanpää
Tehyn julkaisusarja F: 2/2017
ISBN: 978-952-6667-62-1 (nid.)
978-952-6667-63-8 (PDF)
Taitto: Innocorp Oy
Editointi: Tuija Kinnunen-Moilanen
Paino: Grano Oy, Vantaa 2017
1. Etiikka terveydenhuollon perustehtävässä
1.1 Terveydenhuollon muutos ja arvot
1.2 Hoidon ja palvelun monimuotoisuus
2. Mitä tarkoittaa potilaan oikeus hoitoon ja palveluun? 10
2.1 Asiakkaan ja potilaan oikeudet ja velvollisuudet 10
2.2 Itsemääräämisoikeus ja sen rajoittaminen
mielenterveyshoidossa13
2.3 Paperittomien hoidon etiikkaa
2.4 Ihmisarvo: eettisesti kestävän vanhustenhoidon perusta
3. Terveydenhuollon ammattihenkilöt eettisen
osaamisen asiantuntijoina
3.1 Eettinen vastuu koulutuksessa 3.2 Erilaisina työpaikalla – hiljaisesta tiedosta jakamiseen
3.3 Arjen työ muuttuu – ammatin osaamisen
eettinen ydin säilyy
3.4 Luottamus terveyden-huollon kulmakivenä Lähteet 19
Asiasanat: eettinen osaaminen, hyvä hoito ja palvelu, luottamus
1. Etiikka terveydenhuollon
perustehtävässä
Terveydenhuollon ammattilaiset ovat hyvän hoidon
ja palvelun asiantuntijoita. Työ edellyttää vahvaa
tiedollista, taidollista ja eettistä osaamista. Etiikka
kohdistuu toimintaa ohjaaviin arvoihin, periaatteisiin ja päämääriin ja se luo perustan kaikelle terveydenhuollon työskentelylle.
Tämä julkaisu koostuu Tehyn eettisen toimikunnan toimikaudella 2013–2016 esiin nousseista,
terveydenhuollon etiikkaa koskevista teemoista.
Julkaisu muodostuu neljästä osasta. Ensimmäisessä osassa tarkastellaan meneillään olevan sosiaali- ja terveydenhuollon muutoksen vaikutuksia
etiikan näkökulmasta. Osassa kaksi tuodaan esiin
asiakkaan ja potilaan hyvän hoidon toteutumiseen
liittyviä eettisiä kysymyksiä ja osassa kolme etiikan
näkökulmaa ammattihenkilöiden muuttuvaan rooliin. Osioiden luvut on rakennettu siten, että ensin
esitellään käsiteltävä aihealue, jonka jälkeen jokaiseen lukuun on liitetty aihetta koskevia keskusteluteemoja tai kysymyksiä pohdittavaksi. Julkaisua
voidaan siten käyttää alustuksena tai keskustelun
avauksena käytännön työssä tai koulutuksessa.
Julkaisun on laatinut Tehyn eettinen toimikunta,
joka on Tehyn asettama, mutta riippumaton Tehyn
edunvalvonnasta. Toimikunnan tarkastelun kohteena on potilaan ja asiakkaan hyvä hoito ja palvelu ja
tehtävänä on nostaa arjen eettisiä kysymyksiä yleiseen keskusteluun, valmistella eettisiä kannanottoja, tehdä yhteistyötä muiden toimijoiden kanssa
sekä järjestää koulutusta. Toimikunta koostuu terveydenhuollon työntekijöistä, kouluttajista, johtajista ja tutkijoista.
Meneillään oleva sosiaali- ja terveydenhuollon uudistus haastaa tarkastelemaan uudelleen niin tarjottua hoitoa ja palvelua kokonaisuudessaan, ammattihenkilöiden työn sisältöä kuin asiakkaiden ja
potilaiden muuttuvaa roolia. Ne kaikki kytkeytyvät
terveydenhuollon eettisiin kysymyksiin. Tässä
luvussa tarkastellaan muutoksen arvoperustaa,
asiakkaan ja potilaan valinnanvapauteen liittyviä
eettisiä kysymyksiä sekä velvoitteita, joita valinnanvapaudesta seuraa ammattihenkilöille.
Muutosten arvoperusta
Nykyinen terveydenhuolto on merkittävien rakenteellisten muutosten kohteena. Ne kohdistuvat
hoidon ja palveluiden alueelliseen toteuttamiseen,
tuottamiseen ja vastuunjakoon sekä asiakkaiden
ja potilaiden muuttuvaan rooliin. Muutoksen tavoitteena on vastata yhä paremmin sekä yksilöiden että alueiden tarpeiden muutoksiin. Keskeistä
on myös, että lisääntyvä palveluntarve tuotetaan
yhä niukkenevilla resursseilla.
Muutosten arvoperusta kytkeytyy sekä terveydenhuollon käytännöllisiin että eettisiin arvoihin.
Käytännöllisestä näkökulmasta katsoen keskeistä
on toiminnan ja palveluiden toimivuus, tehokkuus ja
taloudellisuus. Toiminnan käytännöllinen uudelleen
arviointi on tarpeen useasta rakenteellisesta syystä. Myös suomalaisten elinikä on nousussa, ja samanaikaisesti perhemuodot muuttuvat. Näin ollen
yhä useampi ikääntyvä asuu yksin ja tarvitsee arkeensa hoitoa ja palvelua. Kaupunkeihin suuntaava
muuttoliike pakottaa samaan aikaan arvioimaan uudelleen, mitä ja millaisia palveluita kunnissa tarjotaan. Myös ammattihenkilöiden määrän on arvioitu vähenevän tulevien vuosikymmenten aikana. Uudelleen arviointia tarvitaan siis käytännöllisten arvojen näkökulmasta, jotta hoito ja palvelu voidaan
mielekkäällä tavalla toteuttaa mahdollisimman tehokkaasti, taloudellisesti ja toimivasti. Keskeistä on,
että käytännölliset arvot ovat kiinteästi kytköksissä
myös toiminnan eettisyyteen: on epäeettistä ylläpitää järjestelmää, joka toimii tehottomasti.
Lähtökohdan ja päämäärän muodostavat kuitenkin terveydenhuollon lainsäädännön ja etiikan
vaatimukset asiakkaan ja potilaan oikeudesta
hyvään hoitoon ja palveluun. Niiden mukaan terveydenhuollon, ja siten ammattihenkilöiden tehtävänä,
on asiakkaiden ja potilaiden terveyden edistäminen,
sairauksien ehkäisy ja hoito sekä kärsimyksen lievittäminen. Siten tavoite ei ole ainoastaan käytännöllinen, vaan se perustuu myös eettisiin arvoihin. Tavoite
on siis toteutettava niin, että terveydenhuollon eettiset arvot eli ihmisarvon kunnioittaminen, oikeudenmukaisuus, tasa-arvo ja hyvän tekeminen toteutuvat.
Käytännölliset ja eettiset arvot muodostavatkin terveydenhuollon arvopohjan, ja potilaiden ja asiakkaiden
paras mahdollinen hoito ja palvelu syntyvät niiden välisestä tasapainosta.
Meneillään olevan sosiaali- ja terveydenhuollon
muutoksen ytimessä on valinnanvapaus. Sillä tarkoitetaan asiakkaan ja potilaan oikeutta valita hoitopaikkansa ja hoitava terveydenhuollon ammattilainen (STM 2016).
Etiikan näkökulmasta valinnanvapauden keskeinen kysymys on asiakkaiden ja potilaiden erilaisuus. Valinta on mahdollinen, jos asiakkaat ja
potilaat saavat riittävää ja olennaista tietoa tarjolla olevista hoidoista ja palveluista. Olennaista on
myös, että eri-ikäisillä ja -taustaisilla henkilöillä on
erilaiset mahdollisuudet saada ja ymmärtää saamaansa tietoa, jotta he voivat todella tehdä valintansa. Keskeinen eriarvoistava tekijä on lisäksi
asiakkaiden ja potilaiden asuinpaikka sekä sosioekonominen asema. Palvelun ja hoidon saaminen
kasvukeskuksien ulkopuolella voi olla jo nyt uhattuna, joten hoitopaikan valitseminen voi olla mahdotonta. Aikaisemman tutkimuksen perusteella tiedetään, että kansalaisten terveyserot ovat sidoksissa
sosioekonomiseen asemaan. Siksi muutoksessa
olisi kiinnitettävä erityistä huomiota siihen, että valinnanvapaus lisää sekä alueellista tasa-arvoa että
kaventaa jo olemassa olevia terveyseroja, mutta ei
lisää eriarvoisuutta.
Jotta valinnanvapaus voisi toteutua, asiakkaat
ja potilaat tarvitsevat riittävästi tietoa. Ammattihenkilöillä ja organisaatioilla onkin ratkaisevan tärkeä
vastuu tuottaa ymmärrettävää ja todenmukaista
tietoa valinnan perustaksi. Tiedon on myös oltava
saavutettavissa kohtuullisesti eli asiakkaalta tai
”Lähtökohdan ja päämäärän
muodostavat kuitenkin terveydenhuollon lainsäädännön ja etiikan
vaatimukset asiakkaan ja potilaan
oikeudesta hyvään hoitoon ja palveluun.”
potilaalta ei voida edellyttää laajoja tietoteknisten valmiuksien tai laitteiden hankintaa. Asiakkaan ja potilaan valinnanvapaus ohjaa myös kiinnittämään huomion hoidon ja palvelun laatuun ja
eettisyyteen, koska on oletettavaa, että laadukas
ja eettinen hoito ja palvelu ovat asiakkaan ja potilaan näkökulmasta tavoiteltavia ja toivottavia. Siksi
terveydenhuollossa on tehtävä näkyväksi hoidon ja
palvelun eettisyys eli se, mitä etiikka tarkoittaa yksikön ja työntekijöiden toiminnassa, päätöksenteossa ja eri ammattiryhmien yhteistyössä. Näin asiakkaille ja potilaille voidaan tuoda esiin, miten eettiset
kysymykset on huomioitu hoidossa ja palvelussa.
Siten tietoon perustuva valinta on mahdollista
myös eettisissä kysymyksissä. Etiikan tekeminen
näkyväksi edistää osaltaan terveydenhuollon etiikkakeskustelun arkipäiväistämistä. Se tarkoittaa,
että joka kerta kun puhutaan, mikä on oikein ja miten pitäisi toimia, puhutaan etiikasta.
Toisaalta on huomioitava, että valinnanvapaus
synnyttää myös valintapakon. Se kohdistuu tilanteisiin, joissa on kyse omasta tai läheisen terveydestä, hoidosta ja palvelusta tai kun elämä on
muuttunut tai on kriisissä. Valinnan joutuvat tekemään varsinaisesti he, jotka tarvitsevat palveluita
paljon. Niissä tilanteissa ihminen on haavoittuva.
Jotta valinta olisi todellinen ja tietoon perustuva,
on kiinnitettävä huomiota asiakkaan ja potilaan oikeuksien toteutumiseen.
• Mitä ovat yksikkönne ajankohtaiset eettiset
kysymykset? Miten ne ilmenevät?
• Miten muutatte/reagoitte toimintaanne uusien
kysymysten vuoksi?
• Mitä käytännöllisiä ja eettisiä arvoja
yksikössänne on, miten ne ilmenevät?
• Mikä on yksikkönne perustehtävä?
• Mitä valinnanvapaus tarkoittaa työnne ja
yksikkönne näkökulmasta?
1.2 Hoidon ja palvelun
Terveydenhuollossa ja yhteiskunnassa käydään
keskustelua siitä, mikä ja millainen hoito ja palvelu sisältyvät terveydenhuollon tehtäviin. Lähtökohtana on, että asiakkaan ja potilaiden tarpeisiin vastataan. Tavoitteena on terveyden ja hyvinvoinnin edistäminen sekä sairauksien ehkäisy ja hoito. Kysymyksiä herättää kuitenkin,
miten asiakkaiden ja potilaiden tarpeet arvioidaan ja mitä ne merkitsevät. Pitäisikö esimerkiksi
potilaan tarpeelliseksi kokema jalkojenhoito
sisällyttää julkisen palvelun tehtäviin, vaikka se
ei olisikaan osa potilaan sairaudenhoitoa, mutta
tuottaisi hänelle hyvinvointia? Entä pitäisikö terveydenhuollon kattaa myös esimerkiksi henkilökohtaiset personal trainer -palvelut, koska niiden
tiedetään motivoivan painonpudotuksessa? Palve-
lusisältöjen tarkastelu johtaa pohtimaan myös sitä,
mitä on ammattilaisen antama hoito ja miten se
eroaa muusta hoidosta? Tässä luvussa pohditaan,
mitä terveydellä ja hyvinvoinnilla tarkoitetaan sekä
hoidon ja palvelun monimuotoistumista.
Mitä terveys, hyvinvointi ja toimintakyky
Kun hoitoa ja palvelua suunnitellaan ja toteutetaan,
olennaista on kiinnittää huomio siihen, mitä tavoitellaan – terveyttä, hyvinvointia vai toimintakykyä.
Terveys voidaan näkökulmasta riippuen määritellä
eri tavoin (Taulukko 1). Voidaan korostaa esimerkiksi sairauden puuttumista (biolääketieteellinen),
toimintakykyä (funktionaalinen), terveyden moniulotteisuutta (positiivinen), omaa kokemusta (subjektiivinen) tai sairauden arvoa osana ihmisyyden
kokemusta (fenomenologinen).
Taulukko 1. Esimerkkejä erilaisista terveyskäsityksistä.
Terveyskäsitys
• Normaali = terve
• Terveyden ja sairauden raja yksiselitteinen ja objektiivisesti määriteltävissä
• Terveys on sairauden puuttumista
• Lääketieteellinen malli: terveys on oireiden ja löydösten puuttumista
• Terveydentilan määritteleminen kuuluu yksinomaan terveydenhuollon ammattilaisille
• Diagnoosi ei ole terveyden kannalta ratkaiseva
• Toimintakyvyn aleneminen voi olla merkki sairaudesta
• Terveyden ydin on kyky tehdä työtä, tuottaa ja toimia
• Toimintakykyä rajoittavat tekijät ovat sairautta – sosiaaliset, psyykkiset ja fyysiset
• Terveys ei hyvä vain siinä mielessä, että diagnoosi tai toimintakyvyn vaje puuttuvat
• Terveys on WHO:n määritelmän mukaisesti ”ei vain sairauden puuttumista, vaan
täydellinen fyysinen, psyykkinen ja sosiaalinen hyvinvoinnin tila”
• Sisältää hyvän ja myönteisen
• Terveyden idea, moniulotteinen näkökulma, jossa kenenkään terveys ei voi olla täydellinen
• Terveys on arvokas sekä väline- että itseisarvona
• Terveyden arvo suhteutuu laajempaan arvokenttään
• Subjektiivinen terveys on usein mahdollinen silloinkin, kun terveyden objektiiviset
edellytykset ovat rajalliset
• Terveyden keskeinen piirre on omaan elämään sitoutuminen ja subjektina säilyminen
• Eri yksilöiden kuten sairaan, omaisten ja hoitajan kokemuksia korostava
• Sairaus voidaan ymmärtää positiivisena tilana ja osana ihmisen kokonaisuutta
• Terveys ja sairaus ovat keinoja ymmärtää ihmistä, ihmisen tapa ilmaista itseään ja
lisätä omaa tietoisuuttaan
• Terveys ja sairaus eivät ole vastakohtia
• Sairaus on jotakin, joka on koettava ja jonka kanssa voi kehittyä
Terveyskäsitysten moninaisuuden lisäksi jokaisella
asiakkaalla ja potilaalla voi olla erilainen näkemys
terveydestä. Niin voi olla myös ammattihenkilöillä,
joten yhden yksittäisen ja vallitsevan terveyskäsityksen määrittäminen on mahdotonta. Tämän lisäksi se on myös tarpeetonta, koska terveyskäsitykset nivoutuvat yhteen ja vaihtelevat tilanteiden
mukaan. Ne muodostavat kuitenkin perustan terveydenhuollolle ja auttavat ymmärtämään terveyden moniulotteisuutta.
Hyvinvointi on terveyttä laajempi käsite. Terve ihminenkään ei aina ole hyvinvoiva ja joskus sairaskin saattaa voida hyvin. Samoin kuin sairaudesta
ja terveydestä, myös hyvinvoinnista voidaan kysyä,
tulisiko se ymmärtää objektiivisena mitattavissa
olevana tilana vai pikemminkin, jonain ihmisen
omasta kokemuksesta riippuvana ja siten subjektiivisena? Kysymys on tärkeä ja liittyy siihen, voiko
yksilö erehtyä omaa hyvinvointiaan koskevassa
arviossa.
Kysymys on tärkeä ja liittyy siihen, voiko yksilö
erehtyä omaa hyvinvointiaan koskevassa arviossa.
Missä määrin hyvinvointi, terveyden sijaan tai ohella, tulisi ottaa hoidon päämääräksi. Lisääkö esteettinen kirurgia hyvinvointia, vaikka se ei edistä terveyttä? Jos hyvinvointi on hoidon päämäärä, mistä
tiedämme kuinka hyvin hoito ja palvelut onnistuivat.
Terveyden ja hyvinvoinnin lisäksi myös käsitys
toimintakyvystä ohjaa sosiaali- ja terveydenhuollon
palveluita ja toimintaa. Toimintakyky on ymmärretty
erillisinä fyysisen, psyykkisen ja sosiaalisen toimintakyvyn osina, mutta vuonna 2003 se määriteltiin
kansainvälisellä toimintakykyviitekehyksellä ja -luokituksella (International Classification of Function).
Siinä toimintakyky sekä sen rajoitteet ja resurssit ymmärretään monielementtisenä, muuttuvana
ja vuorovaikutuksellisena ilmiönä, ja toimintakyky
koostuu yksilön ja ympäristön yhteisvaikutuksesta. Tarkastelussa yhdistyvät yksilön henkilökohtaiset ominaisuudet, kehon anatomiset ja fysiologiset rakenteet ja niiden toiminta, suorituskyky ja
kapasiteetti sekä osallistumisen sekä terveydentilan elementit. Toimintakyky on siten kokonaisvaltainen bio-psykososiaalinen kokonaisuus (Stakes
2004, THL 2016).
”Terveyskäsitykset muodostavat
perustan terveydenhuollolle
ja auttavat ymmärtämään
terveyden moniulotteisuutta.”
Hoito ja palvelu koulutettujen
ammattihenkilöiden tehtävänä
Kuten terveyskäsitysten monimuotoisuuskin
osoittaa, nykyisessä terveydenhuollossa hoidon,
palvelun ja kuntoutuksen tavoitteet ovat varsin
laajoja. Sosiaali- ja terveysministeriön työryhmä
pohtii paraikaa mikä yhteiskunnan palvelulupaus
tulee olemaan eli mitkä palvelut kuuluvat yhteiskunnan tarjoamina kaikille. Vielä muutamia vuosikymmeniä sitten keskeinen tavoite oli sairauksien hoito, nyt se sisältää myös ennaltaehkäisyn
ja terveyden edistämisen. Keskeistä on, että
asiakkaan ja potilaan rooli korostuu sekä osallisuus ja omakohtaisuus lisääntyvät ja vahvistuvat omassa hoidossa. Tavoitteena on mahdollistaa asiakkaan ja potilaan hyvä elämä ja tukea
sitä myös sairauden aikana. Se tarkoittaa hyvää
koettua terveyttä, itsenäistä toimintakykyä
sekä kokonaishyvinvointia, mikä sisältää hyvän
elämänlaadun.
Terveydenhuollon ammattihenkilöiden keskeinen tehtävä on vastata yhteiskunnallisesti arvokkaana pidettyyn ja ammattiryhmälle osoitettuun
tehtävään. Ammattilaisten toiminta perustuu lailla säädeltyyn koulutukseen. Se on ennakoitavaa
siten, että ammattilaisesta riippumatta asiakas ja
potilas voivat saada samoihin periaatteisiin perustuvaa ja samansuuntaista hoitoa ja palvelua. Niiden on myös perustuttava näyttöön (engl. evidence based). Se merkitsee, että hoito ja palvelu
eivät perustu yksittäisten työyhteisöjen tai työntekijöiden näkemyksiin tai mielipiteisiin, vaan tutkittuun tietoon tai hyviksi koettuihin ja havaittuihin
käytänteisiin.
Terveydenhuollossa hoidon ja palvelun tuottamismuodot ovat laajentuneet. Perinteisen vastaanottotoiminnan ja kotihoidon lisäksi erilaiset lähipalvelut, matalan kynnyksen vastaanotot sekä
etä- ja digitaaliset palvelut ovat lisääntyneet. Muuttuneet palvelumuodot edellyttävät ammattihenkilöiltä uudenlaista tieto- ja taitoperustaa, koska niissä esimerkiksi asiakkaan ja potilaan tutkiminen ja
vuorovaikutus muuttavat muotoaan. Uudet palvelumuodot mahdollistavat myös sen, että ammattihenkilöiden työtehtäviä voidaan tarkastella
uudelleen. Sellaisia ovat esimerkiksi hoitajavastaanotot, hoitotyöntekijöiden lääkkeenmääräämisoikeus ja fysioterapeuttien suoravastaanotot.
Kokemusasiantuntijat hoidossa ja palvelussa
Kokemusasiantuntijoiden rooli hoidon ja palvelun
suunnittelussa, toteutuksessa ja arvioinnissa on lisääntynyt viime vuosina. Kokemusasiantuntija on
henkilö, jolla on kokemusta sairaudesta ja siitä
toipumisesta sekä hoidosta palvelujen käyttäjänä
tai omaisena. On suositeltavaa, että hänellä olisi
myös tehtävään valmistava koulutus ja perehdytys. Terveydenhuollossa kokemusasiantuntijuutta
on käytetty erityisesti mielenterveys- ja päihdetyössä, mutta myös esimerkiksi äitiyshoidossa,
perhepalveluissa sekä vanhustenhoidossa. Kokemusasiantuntijuus on vertaisauttamista, jossa asiakas ja potilas saavat tukea terveyden ja hyvinvoinnin edistämisessä tai esimerkiksi palveluiden
käyttämisessä.
”Kokemusasiantuntija on henkilö,
jolla on kokemusta sairaudesta
ja siitä toipumisesta sekä
hoidosta palvelujen käyttäjänä
tai omaisena.”
Yksi kokemusasiantuntijuuden muoto on vertaisja tukihenkilötoiminta. Tällä tarkoitetaan asiakkaan ja potilaan kanssa samassa elämäntilanteessa olevia henkilöitä. Esimerkiksi perheet, joilla on
pitkäaikaissairas lapsi, voivat toimia toisilleen tukena ja elää samaa elämäntilannetta. Vertaistoiminta voidaan toteuttaa ryhmänä tai yksilönä. Sekä
asiakkaat, potilaat että terveydenhuollon ammattihenkilöt ovat kokeneet vertais- ja tukihenkilö-
toiminnan hyödyllisenä ja hoitoa ja palvelua täydentävänä muotona. Ongelmana on ollut, että
ammattilaiset eivät tunne joko vertaistuelle tarjoutuvia paikallisia mahdollisuuksia tai toimintamuotoja, joita harvinaisten sairauksien yhteydessä on
saatavilla verkossa tai virtuaalisesti. Tämä on osaltaan hidastanut tai estänyt toimintojen laajempaa
Omaishoito lähellä ja kotona
Keskeinen ja lisääntyvä hoidon järjestämismuoto
on omaishoito. Sillä tarkoitetaan vanhuksen, vammaisen tai sairaan henkilön hoidon ja huolenpidon
järjestämistä kotioloissa, omaisen tai muun hoidettavalle läheisen henkilön avulla. (Laki omaishoidon tuesta 2005/937). Suomessa on arvioitu
olevan noin 1,25 miljoonaa omaista tai läheistään
auttavaa henkilöä, joista pääasiallisia auttajia on
noin 350 000. Omaishoidon tuen piirissä on noin
40 500 omaishoitajaa. Hän on useimmiten puoliso ja toistaiseksi yleensä nainen (75 %), mutta
miesten osuus kasvaa. (STM 2014, Nykänen ym.
Omaishoidossa ja sen toteuttamisessa on todettu haasteita. Omaishoidon etuna on, että
vanhukset voivat asua pitempään kotona perheidensä kanssa. Ongelmana on, että omaishoitajana toimiminen voi olla perheissä taloudellisesti
mahdotonta. Se edellyttää usein, että hoitaja jää
pois omasta työstään, mutta yhteiskunnallinen korvaus tehtävästä on vähäinen. Vaikka henkilö olisikin halukas toimimaan läheisensä omaishoitajana, tehtävä on varsin sitova ja kuormittava. Lisäksi
omaishoitajat ovat usein itsekin iäkkäitä ja avun
tarpeessa. Viime vuosina onkin alettu kiinnittää
huomiota omaishoitajien terveyden ja arjen tukemiseen ja heidän jaksamiseensa.
Omaishoito tuo esiin myös kysymyksiä siitä, voidaanko omaishoitajuuteen velvoittaa. Entä miten
toimitaan tilanteissa, joissa asiakkaalla ja potilailla
ei ole omaisia? Toisaalta voidaan kysyä, voiko kuka
tahansa toimia omaishoitajana vai voidaanko toiminta kieltää, jos omaishoitaja on uupunut tai hänellä ei ole voimavaroja toimia tehtävässään? On
arvioitu, että jos omaishoitoa ei olisi, kaksi kolmesta omaishoidettavasta tarvitsisi omaishoitajan arvion mukaan ympärivuorokautista hoitoa (Tillman
”Omaishoito tuo esiin myös
kysymyksiä siitä, voidaanko
omaishoitajuuteen velvoittaa.
Entä miten toimitaan tilanteissa,
joissa asiakkaalla ja potilailla
ei ole omaisia?”
ym. 2014). Vaikka omaishoidon toteuttaminen on
yhteiskunnallisesti taloudellinen hoitomuoto, sen ei
kuitenkaan tulisi olla itsestäänselvyys. Myös päätöksiä tehtäessä on tavoitteena oltava asiakkaan
ja potilaan hyvä hoito, siihen ei tule pyrkiä jonkun
toisen terveyden tai hyvinvoinnin kustannuksella.
Terveydenhuollon tehtävää on syytä arvioida aikaajoin uudelleen, jotta kansalaisten muuttuviin tarpeisiin voidaan vastata. Se edellyttää, että hoidon
ja palvelun päällekkäisyydet tunnistetaan ja terveydenhuollon tehtävää tarkastellaan uudella tavalla. Sen lisäksi myös tarjottavan hoidon ja palvelun
on muututtava, jolloin voidaan löytää uusia palvelumuotoja ja osa palveluista jää tarpeettomiksi.
Terveydenhuollon digitalisaation myötä esimerkiksi lääkereseptien manuaalinen uusiminen on jäänyt pois. Terveydenhuollon tehtävän ja hoidon
sekä palvelun muutoksissa on kuitenkin kiinnitettävä huomiota siihen, miten laatua ja eettisyyttä
• Mikä on yksikössänne hoidon ja palvelun
• Mitä ajattelette, mitä hoito ja palvelu sisältävät?
• Mitä on terveys ja hyvinvointi? Missä määrin se
on yksikkönne tehtävä?
• Mikä työssäsi on näyttöön perustuvaa?
• Mitä muita hoidon tuottajia teillä on?
• Mitä kokemusasiantuntijuus on teidän
työssänne? Miten työskentelette yhdessä?
Mitä se voisi tuottaa lisää?
2.Mitä tarkoittaa potilaan oikeus
hoitoon ja palveluun?
Suomalaisen terveydenhuollon vuonna 1992 voimaan tullut Laki potilaan asemasta ja oikeuksista
(1992/785) on yhä kansainvälisestikin edistyksellinen. Se muodostaa terveydenhuollon perustan,
josta hoitoa ja palvelua toteutetaan. Tässä luvussa
tarkastellaan asiakkaan ja potilaan oikeuksien monimuotoisuutta velvollisuuksien, mielenterveyshoidon itsemääräämisoikeuden rajoittamisen, paperittomien etiikan ja vanhusten hyvän hoidon
2.1 Asiakkaan ja potilaan
Pentti Potilaalle on varattu aika terveyskeskukseen verikokeisiin. Tarkoituksena on ottaa paastoverikoe lääkityksen tarkistamista varten. Pentin
odottaessa vuoroaan, joku potilaista pyörtyy
ja hoitajat vievät hänet sydänvalvontahuoneeseen. Pentti ehtii huomata, että paareilla makaa
naapurin Liisa. Kun Pentistä otetaan verikoe,
häneltä kysytään, saisiko opiskelija ottaa näytteen.
Näytettä ottaessa hoitaja kyselee Pentin käsivarressa olevasta suurehkosta luomesta. Kesken verinäytteen hoitohuoneen ovi paukahtaa auki ja toinen asiakas vaatii kovaäänisesti omaa vuoroansa.
Näytteenoton jälkeen hoitaja kertoo soittavansa
näytteiden tulokset Pentille.
Tämä kuvitteellinen esimerkki kuvaa osaltaan
Suomen terveydenhuollon etiikan yhtä kulmakiveä eli potilaan oikeutta hoitoon ja palveluun. Oikeus on määritelty lainsäädännössä, ja se tuodaan
esiin myös kaikissa terveydenhuollon ammattihenkilöiden eettisissä ohjeissa. Potilaan oikeudet
luovat perustan ammattihenkilöiden velvollisuuksille, että heidän on vastattava lain määräämään tehtävään. Viimeaikaisessa keskustelussa myös potilaan velvollisuudet ja ammattihenkilöiden oikeudet
ovat nousseet esille yhä useammin. Seuraavassa
tarkastellaan, mitä asiakkaan ja potilaan velvollisuudet tarkoittavat.
Potilaan oikeus päästä hoitoon
Potilaan oikeus hoitoon ja palveluun on perustavanlaatuinen ihmisoikeus, joka yksilöllä on ihmisyytensä perusteella. Oikeudet täsmentyvät lakiin
kirjatuissa potilaan oikeuksissa (Laki potilaan asemasta ja oikeuksista 782/1992) (Taulukko 2). Potilaan oikeudet eivät tarkoita, että hän saisi vapaasti
valita käyttöönsä mitä hyvänsä terveydenhuollon
palveluita. Oikeuksiin ei kuulu saada hoitoa aina
välittömästi, mutta ensiapuun ja kiireelliseen hoitoon on päästävä heti, potilaan asuinpaikasta riippumatta. Esimerkissä Liisalla, joka äkillisesti pyörtyi odotushuoneeseen, oli oikeus saada hoitoa heti
ennen muita potilaita, mutta oveen koputtajalla ei
tätä oikeutta ollut. Kiireettömän hoidon tarpeen arviointi on tehtävä kolmessa kuukaudessa, ja hoito
on aloitettava kuuden kuukauden sisällä. Oikeus
hoitoon ei kuitenkaan tarkoita velvollisuutta ottaa
sitä vastaan. Potilas voi kieltäytyä tarjotusta hoidosta. Joskus ammattihenkilöstä tuntuu vaikealta
hyväksyä kieltäytyminen. Kieltäytyminen saattaa
liittyä esimerkiksi uskonnolliseen vakaumukseen.
Potilaan velvollisuudet hyvän
hoidon tukena
Potilaan oikeuksien lisäksi potilaalla on myös velvollisuuksia. Ne muodostavat kokonaisuuden, jossa potilas on hoitoon, palveluun ja kuntoutukseen
osallistuva aktiivinen osapuoli. Oikeudet ja velvollisuudet ovat perustana asiakkaan ja potilaan omaa
hoitoa koskevien tavoitteiden asettamiseen, päätöksentekoon, seurantaan ja arviointiin. Potilaan
velvollisuudet perustuvat etiikkaan, ja ne voivat
kohdistua potilaaseen, hänen läheisiinsä ja toisiin
potilaisiin sekä ammattihenkilöihin ja terveydenhuoltoon. Potilasta koskevat velvollisuudet tukevat
hänen terveyttään ja hyvinvointiaan. Tämä voi tar-
Taulukko 2. Potilaan oikeudet
(Laki potilaan asemasta ja oikeuksista 782/1992).
• Hoitoon tarvitaan potilaan suostumus.
• Hoidon on tapahduttava yhteisymmärryksessä potilaan kanssa.
• Potilaalle on annettava tiedot hänen terveydentilastaan, hoidon laajuudesta, riskitekijöistä ja hoidon
• Potilaalla on oikeus tarkistaa potilasasiakirjoihin merkityt tietonsa ja oikaista ne.
• Hoitoa jonottavalle on ilmoitettava hoitoon pääsyn ajankohta.
• Hoitoon tyytymätön voi tehdä muistutuksen hoitolaitokselle.
• Hoitolaitoksella on oltava potilasta avustava potilasasiamies. Hän antaa tietoa potilaalle oikeuksista ja avustaa
tarvittaessa muistutuksen, kantelun tai korvaushakemuksen teossa.
• Lapsipotilaan mielipide on otettava huomioon, kun lapsi on kyllin kehittynyt ilmaisemaan sen. Lääkäri tai muu
ammattihenkilö arvioi lapsen kehittyneisyyden.
• Lapsen huoltajalla ei ole oikeutta kieltää hoitoa, jota tarvitaan alaikäisen henkeä tai terveyttä uhkaavan vaaran
koittaa huolehtimista – itsestään, terveellisestä ruokavaliosta tai lääkehoidosta, mutta myös sitä, että
kertoo totuudenmukaisesti omasta tilanteestaan.
Esimerkkitapauksessa Pentin velvollisuutena on
ollut huolehtia omasta lääkehoidostaan sekä sovitusta paastoamisesta ennen verinäytettä. Potilaalta
voidaan joskus edellyttää terveysmuutoksia ennakkoehtona joillekin toimenpiteille. Sellaisia voivat olla
esimerkiksi laihduttaminen ja tupakoinnin tai päihteiden käytön lopettaminen. Velvollisuudet läheisiä
tai muita potilaita kohtaan voivat käsittää esimerkiksi toisten suojelemista omalta flunssalta tai velvollisuutta pitää tiedot salassa, joita on kuullut tai
nähnyt ollessaan itse hoidettavana tai omaisena.
Esimerkissä Pentillä olisi moraalinen velvollisuus
olla kertomatta muille Liisan sairaalassa käynnistä.
Terveydenhuoltoa koskevat velvollisuudet voivat kohdistua työntekijöiden työrauhan kunnioittamiseen, yhteisen turvallisuuden varmistamiseen ja
varatun vastaanottoajan käyttämiseen. Esimerkkitapauksessa oveen koputtajalla olisi velvollisuus
kunnioittaa toisten työrauhaa ja Pentin olisi ilmoitettava, jos hän ei pääse varatulle vastaanotolle. Lisäksi potilaalla voi olla velvollisuuksia kansalaisena
osallistua järjestelmän ylläpitoon, hän maksaa ve-
roja, äänestää ja antaa palautetta saamastaan hoidosta. Lisäksi voidaan odottaa, että potilas osallistuu tutkimuksiin, jotka koskevat hänen omaa
terveysongelmaansa. (Evans 2007, Kangasniemi
ym. 2012, Launis 2016)
On huomionarvoista, että kaikilla ei voi olla samanlaisia velvollisuuksia. Niiden sisältöön ja kohteeseen vaikuttavat potilaan ja asiakkaan kyvyt,
mahdollisuudet, ikä ja terveydentila. Esimerkiksi
työssäkäyvä aikuinen on vastuussa omasta ruokavaliostaan, mutta vanhemmat ja koulutoimi kantavat vastuun esikouluikäisen ruokavaliosta. Esimerkkitapauksessa tajuntansa menettänyt Liisa ei
kykene kertomaan omasta tilastaan, mutta verikokeessa oleva Pentti voi ottaa puheeksi käsivarressaan olevan luomen.
Toisaalta voidaan kysyä, mitä seuraa, jos potilas ja asiakas eivät täytä velvollisuuksiaan? Lähtökohtaisesti se ei saa vaikuttaa ammattihenkilöiden
antamaan hoitoon ja palveluun. Ammattihenkilöillä
on siis edelleen velvollisuus hoitaa potilasta ja asiakasta. Toisaalta velvollisuuksien laiminlyönnistä voi
seurata, että hoitoa tai toimenpidettä ei voida toteuttaa – näin esimerkiksi silloin, jos esimerkin
Pentti ei olisi noudattanut paastoruokavaliota.
”Toimivan ja mielekkään,
edellytyksenä on, että jokainen käyttää
asiantuntijuuden tuomaa oikeutta,
mutta on myös velvollinen tuomaan
osaamisensa asiakkaan ja potilaan
hoidon edistämiseksi.”
Velvoitteet terveydenhuollon
Potilaan oikeudet velvoittavat, että yhteiskunnan on tarjottava terveydenhuoltoa, ja se tehtävä
on osoitettu terveydenhuollon ammattihenkilöille.
Heidän tehtävänsä on kartoittaa puolueettomasti
kaikkien potilaiden tarpeet ja toimia tarvittaessa
potilaan tai asiakkaan asianajajana, jotta palvelut toteutuvat. Yksi velvoitteista on huolehtia siitä,
että myös hiljaisten ja vajaavaltaisten oikeus hoitoon toteutuu.
Terveydenhuollon ammattihenkilöillä on velvoitteiden lisäksi ammattiasemaansa liittyviä oikeuksia. Jotta työntekijä voi tehdä työnsä hyvin, hänellä
on oikeus saada perehdytys työhön ja tukea hankalissa tilanteissa. Lisäksi ammattihenkilöillä on oikeus työskennellä turvallisessa ja terveellisessä
työympäristössä. Terveydenhuollon ammattihenkilöillä on velvollisuus pitää yllä ammattitaitoaan
ja oikeus saada täydennyskoulutusta. Ammattihenkilöllä on oikeus käsitellä hoitamansa potilaan
henkilö- ja sairaustietoja, mutta silloin häntä velvoittaa salassapitovelvollisuus.
Keskeistä on, että terveydenhuollon ammattihenkilöllä on oikeus myös tuoda asiantuntijuutensa potilaan hoitoon. Se tarkoittaa, että toimivan ja
mielekkään, moniammatillisen työryhmän edellytyksenä on, että jokainen ammattiryhmän edustaja käyttää asiantuntijuuden tuomaa oikeutta,
mutta on myös velvollinen tuomaan osaamisensa
asiakkaan ja potilaan hoidon edistämiseksi. Aikaisemman tutkimuksen perusteella hoitotyöntekijät ovat olleet arkoja oman asiantuntijuutensa
esiin tuomisessa. Esimerkiksi pitkäaikaishoidossa
työskentelevillä hoitotyöntekijöillä on yleensä laajin
tuntemus asiakkaan ja potilaan arjesta ja sen su-
jumiseen vaikuttavista tekijöistä. Sen esille tuominen olisi ensiarvoista, jotta voitaisiin välttyä potilasta kuormittavilta tai jopa vahingoittavilta hoito- ja
palvelusuunnitelmilta.
Yhden oikeudet, toisten velvoitteet
On huomionarvoista, että oikeudet ja velvollisuudet eivät ole vain yksilön asioita. Yhden oikeudet
tarkoittavat usein toisen velvoitteita. Vaikka potilaan velvollisuuksien esille tuomisen tarkoituksena on lisätä hoitoon osallistumista, se ei merkitse, että potilas jätetään omien voimavarojensa
varaan. Päinvastoin, sekä ammattilaiset että terveydenhuollon järjestelmä ovat vastuussa siitä, että
luodaan olosuhteet, joissa potilaat voivat toteuttaa velvollisuuksiaan. Olennaista on, että potilaan
velvollisuudet eivät ole vain yksi ja kaikkia potilaita samalla lailla koskeva kokonaisuus, vaan jokaiselle erilaisia. Esimerkiksi leikki-ikäisen velvollisuudet hoitoaan kohtaan ovat erilaiset kuin työikäisen,
samaa sairautta sairastavan. Näin ollen on olennaista huomioida terveydenhuollon ammattilaisten
vastuu potilaan ja asiakkaan – ei vain oikeuksista,
vaan myös velvollisuuksista.
Terveydenhuoltoon liittyviä kaikkia eettisiä kysymyksiä ei voida ratkaista vetoamalla oikeuksiin
(Beauchamp & Childress 2012). Hoidon ja palvelun
on toteuduttava tasa-arvoisesti ja oikeudenmukaisesti sekä asiakkaiden ja potilaiden välillä että heidän
suhteessaan ammattilaisiin. Keskeistä on tunnistaa, että hoidon ja palvelun ohjaavana periaatteena on tehdä hyvää, mutta myös arvioida tietoisesti
toimintoja niin, että vältetään tekemästä pahaa.
• Millaisia asiakkaita ja potilaita teillä on?
Mitä oikeudet tarkoittavat heidän kohdallaan?
Entä velvollisuudet?
• Miten otatte puheeksi asiakkaiden ja potilaiden
oikeudet? Miten keskustelette velvollisuuksista
asiakkaiden ja potilaiden kanssa? Mikä merkitys
niillä on hoidossa ja palvelussa? Miten ne
ilmenevät?
• Mitä ovat ammattihenkilöiden oikeudet ja
velvollisuudet työpaikallanne?
• Miten ne ilmenevät?
2.2Itsemääräämisoikeus
ja sen rajoittaminen
Itsemääräämisoikeus ja sen rajoittaminen on yksi
vaikeimmista eettisistä kysymyksistä, erityisesti
psykiatristen potilaiden hoidossa. Myös mielenterveystyössä kaiken hoidon ja palvelun lähtökohtana on itsemääräämisoikeus. Tämä tarkoittaa sitä,
että hoito ja hoiva ovat potilaalle vapaaehtoisia.
Ne toteutetaan aina yhteisymmärryksessä potilaan
kanssa ja hänellä on myös oikeus kieltäytyä tarjotusta hoidosta. (Laki potilaan asemasta ja oikeuksista (785/1992).
Sosiaali- ja terveydenhuollossa rajoitetaan kuitenkin joskus asiakkaan ja potilaan itsemääräämisoikeutta. Laissa todetaan, että rajoittaminen on
väistämätöntä esimerkiksi silloin, kun potilaan hoito on varmistettava vakavassa psyykkisessä sairaudessa tai hän on hoidon aikana itsetuhoinen
tai väkivaltainen. Vaikka pakkotoimia on vähennetty Suomessa (THL 2016), muutos on tapahtunut melko hitaasti. Se edellyttää hoitohenkilökunnalta vahvaa eettistä pääomaa ja pyrkimystä löytää
muita toimintatapoja ja vaihtoehtoja pakkotoimille.
Tässä luvussa itsemääräämisoikeutta tarkastellaan
aikuisten psykiatrisen sairaalahoidon rajoittamistoimenpiteiden yhteydessä.
Itsemääräämisoikeuden alentuminen ja
Alentunut itsemääräämisoikeus tarkoittaa, että henkilö ei pysty tekemään vapaasti elämäänsä koskevia
valintoja ja päätöksiä eikä toteuttamaan niitä, ilman
että joku pyrkii vaikuttamaan ulkopuolelta. Itsemääräämisoikeuden alentuminen voi olla joko väliaikaista tai pysyvää. Potilaan hyvin tuntevan moniammatillisen työryhmän on tehtävä arviointi aina yksilöllisesti. Se on tehtävä myös riittävän usein, jotta
rajoittamistoimenpiteitä ei käytetä liian kauan.
Rajoittamisen lähtökohtana on ihmisarvon kunnioittaminen. Sen on oltava mahdollisimman lyhytaikaista, ja rajoittamisen tarvetta, toteuttamista ja
seurauksia on arvioitava koko rajoittamisen ajan.
Jos rajoittamista käytetään, sen tarve ja menetelmät olisi määriteltävä etukäteen asiakkaalle tai potilaalle. Lisäksi heille on kerrottava, kuinka kauan
rajoittamista käytetään, mitä rajoitus koskee ja
mistä hän saa edelleen päättää itse.
Tilanteissa, joissa asiakkaan tai potilaan itsemääräämisoikeutta rajoitetaan terveydenhuollon
laitoksessa, on huomioitava niin sanottu laitosvallan vaikutus. On todettu, että laitoksissa ei vallitse
samanlainen perusoikeuksien taso kuin niiden ulkopuolella. Itsemääräämistä rajoitetaan sillä perusteella, että ihminen on laitoksessa. Keskeistä olisi
luoda uudenlaista rajoittamiskulttuuria, jossa yksi
rajoittamispäätös (esim. liikkumisen rajoittaminen) ei automaattisesti oikeuttaisi tai sisältäisi jonkin muunkin osa-aleen rajoittamista (esim. henkilökohtaisen omaisuuden hallussapitoa). Osittainen
rajaaminen on usein vaikeaa, koska molempien rajoitusten taustalla on sama peruste eli arvioitu, havaittu tai mitattu alentunut kyky itsemääräämiseen.
Tarve kehittää eettisesti kestäviä
rajoitustoimenpiteitä
Nykyisen toiminnan haasteena on, että itsemääräämisen rajoittaminen perustuu ammattilaisen
tekemään, mutta pääosin kriteerittömään arviointiin. Toisaalta voidaan kysyä, onko edes madollista laatia kattavia arviointikriteereitä, koska kaikki
itsemääräämisoikeuden rajaamistilanteet ovat
niin yksilöllisiä. Arvioinnille voidaan ja on nimettävä läpinäkyvät periaatteet, vaikka ne eivät olisi
yhteismitalliset kaikille. Rajoittamisen keskeisenä
kysymyksenä on, miten turvata toisaalta oikeus
henkilökohtaiseen vapauteen ja toisaalta oikeus
elämään ja turvallisuuteen.
Rajoittamisessa on huomioitava myös porrasteisuus. Se tarkoittaa, että rajoittamisen vakavuusaste on määriteltävä. Ensimmäinen vaihtoehto ei ole
käyttää rajuinta mahdollista rajoitustoimenpidettä
(esim. sitomista) (Makkonen ym. 2016). Rajoittamisen on oltava aidosti myös viimeinen keino. Jos
potilaan itsemääräämisoikeutta joudutaan toistuvasti rajoittamaan, jokaiselle potilaalle olisi laadittava yksilöllinen suunnitelma tilanteita varten.
Oikeutta rajoitustoimenpiteiden käytölle ei myöskään tule myöntää kaikille hoitoyksilöille. Niissä yksiköissä, joissa niitä saa käyttää, olisi oltava riittävät
rakenteet, turvallinen fyysinen ympäristö, osaava ja
riittävä henkilökunta ja tiedostava eettinen ilmapiiri. Yksikössä on myös esiinnyttävä tietyllä frekvens-
sillä tilanteita, joissa tarvitaan rajoitustoimenpiteitä,
muuten rutiinia ja osaamista niiden hoitamiseen ei
synny (vrt. elvytys). Rajoitustoimenpiteet on tarvittaessa keskitettävä ”osaamisyksikköön”, jos edellä
mainitut kriteerit eivät täyty. Koska rajoittamista voidaan käyttää, on kehitettävä eettisesti kestäviä keinoja, joilla sitä voidaan toteuttaa. Toisaalta, rajoittaminen voitaisiin ymmärtää myös hoitovirheeksi,
johon on päädytty tai ajauduttu, koska muita hoitokeinoja ei ole osattu käyttää.
Juridisoiminen vai ammatillinen
Yksi keino asiakkaan ja potilaan itsemääräämisoikeuden rajoittamiseksi olisi sen juridisoiminen. Se
tarkoittaa, että rajoittaminen ja sen yksityiskohdat
määriteltäisiin lainsäädännössä. Ongelmana on,
että tilanteiden monimuotoisuuden vuoksi olisi
epätarkoituksenmukaista ja mahdotonta kuvata
kaikki rajoittamistilanteet yksityiskohtaisesti. Se ei
myöskään takaisi asiakkaiden ja potilaiden hyvää
hoitoa ja lakia, ja sen toteuttamista olisi lähes mahdoton seurata.
Koska rajoittamisen ohjaaminen lainsäädännön
keinoin voi olla mahdotonta, huomio olisi kohdistettava tarvittaessa työntekijöiden eettiseen kompetenssiin. Sillä tarkoitetaan ammattilaisten kykyä
tunnistaa eettiset kysymykset ja tehdä päätöksiä,
jotka perustuvat ammattietiikan ja terveydenhuollon eettisiin periaatteisiin. Päätöksenteko ei saa
perustua henkilökohtaisiin arvioihin tai mieltymyksiin, vaan ammatin ja organisaation arvojen mukaiseen toimintaan.
Ammattilaisten eettinen osaaminen edellyttää
myös päätöksenteon uudelleen sopimista ja tarkastelua. Jos asiakkaan tai potilaan toimintakyky
on pitkäaikaisesti tai pysyvästi alentunut, lääkäri tai
sosiaalityöntekijä tekee päätöksen itsemääräämisen rajoittamisesta. Epäselvää kuitenkin on, kuka
tekee tilanteen mukaisen ja jatkuvan arvioinnin.
Ihmisarvo ensin
Kun harkitaan potilaan itsemääräämisoikeuden rajoittamista, on huomioitava, että potilaan ihmisarvo on hierarkiassa ylempänä kuin itsemääräämisoikeus. Näin ollen työntekijä voi joutua rajoittamaan potilaan itsemääräämisoikeutta, jotta po-
tilaan ihmisarvo säilyy. Silloin joudutaan harkitsemaan tarkkaan, miten ihmisarvoa kunnioittava
hoito voidaan toteuttaa ja kenen näkökulmasta
sitä tarkastellaan. Tällöin rajoittamisen tarkoituksena on suojella potilasta, mikä katsotaan potilaan
Erityisen tärkeää on kuunnella asiakasta ja potilasta. Ammattihenkilöt ovatkin keskeisessä asemassa potilaan itsemääräämisoikeuden puolestapuhujina. Heidän on varmistettava, että potilas
saa riittävästi tietoa, aikaa ja muita välineitä oman
päätöksentekonsa ja itsemääräämisoikeutensa
toteuttamiseksi. Potilaan oikeuksien kannalta on
ongelmallista myös se, jos päätöksen tekee henkilö, joka ei tunne häntä. Se voi johtaa mekaaniseen päätöksentekoon, jossa hoidon kokonaiskuva jää rakentumatta. Potilaan itsemääräämisoikeuden tukemiseksi tarvitaan sekä avointa
keskustelua rajoittamiskriteereistä, koulutusta mittaamisesta, seurannasta, toteuttamisesta ja dokumentoinnista sekä ennen kaikkea asiakkaan ja
potilaan osallistamista hoitoonsa myös silloin, kun
rajoittamistoimia harkitaan.
• Mitä ajattelette, mitä rajoittaminen on?
Miten se ilmenee teidän yksikössänne?
• Voiko rajoittamista toteuttaa ihmisarvoa
kunnioittaen?
• Miten rajoittamista voitaisiin välttää?
• Tulisiko työtä säädellä yhä enempi
lainsäädännöllä ja miltä osin? Mitä säätelystä
tai säätelemättömyydestä seuraa?
Vaikka suomalaisen terveydenhuollon kulmakivi on
asiakkaan ja potilaan oikeus hyvään hoitoon, paperittomat muodostavat ryhmän, jolla on riski jäädä ilman hoitoa ja palvelua. Paperittomalla tarkoitetaan henkilöä, joka oleskelee Suomessa ilman
laillista oikeutta. Ihmiset voivat päätyä paperittomiksi monin tavoin. Paperittomat-hankkeen (STM
2015) mukaan jotkut ovat jääneet, kun ovat saa-
neet kielteisen oleskelulupapäätöksen, viisumi on
umpeutunut tai vanha oleskelulupa päättynyt. Joskus oleskelulupaa ei ole haettu ollenkaan, ja henkilö
on tullut maahan ilman passia tai muuta henkilöllisyystodistusta. Pelkkä passin tai muun henkilöllisyystodistuksen puuttuminen ei kuitenkaan tee
ihmisestä paperitonta. Paperittomalla voidaan terveydenhuollossa tarkoittaa myös henkilöä, joka on
maassa laillisesti, mutta hänellä ei ole vakuutusturvaa sairauden varalle.
Tässä luvussa tarkastellaan paperittomien
oikeuksien eettisiä näkökohtia. Se kohdistuu
erityisesti kysymyksiin paperittomien hoidon oikeudenmukaisuudesta, ammattietiikasta ja armeliaisuudesta.
Paperittoman oikeudet
Nykyisen lainsäädännön mukaisesti paperittomat
ovat oikeutettuja saamaan Suomen julkisessa terveydenhuollossa niin sanottua kiireellistä hoitoa.
Se tarkoittaa hoitoa, jonka saannin pitkittäminen
johtaisi sairauden pahenemiseen tai vamman vaikeutumiseen. Tällöinkin paperiton on velvollinen
maksamaan itse hoidon kustannukset. Laki ei velvoita antamaan paperittomalle ei-kiireellistä hoitoa
julkisessa terveydenhuollossa (STM 2015). Monet
kunnat ovat kuitenkin tehneet päätöksiä hoidon
antamisesta myös heille. Terveyden ja hyvinvoinnin
laitoksen selvityksen mukaan nykykäytäntö on ristiriidassa kansainvälisten ihmisoikeussopimuksien,
niiden valvontaelinten linjausten, mutta ei Suomen
lainsäädännön kanssa. (Keskimäki ym. 2014.)
Paperittoman oikeudet perustuvat YK:n ihmisoikeussopimukseen, johon Suomi on sitoutunut.
Keskeistä on, että ”sopimusvaltiot tunnustavat jokaiselle oikeuden nauttia korkeimmasta saavutettavissa olevasta ruumiin- ja mielenterveydestä” ja
että sopimukset kieltävät erikseen kaikenlaisen
syrjinnän näihin oikeuksiin liittyen. Lisäksi Keskimäki et al. (2014, 48) mukaan ihmisoikeussopimuksen laatinut komitea muistuttaa syrjinnän
kieltoa koskevassa yleiskommentissaan, ”että sopimusvaltioiden tulee taata sopimuksessa mainitut oikeudet myös alueellaan oleville, sen kansalaisuutta vailla oleville henkilöille”.
”Paperittomalla voidaan
terveydenhuollossa tarkoittaa myös
henkilöä, joka on maassa laillisesti,
mutta hänellä ei ole vakuutusturvaa
sairauden varalle.”
Onko paperiton rikollinen,
onko häntä autettava?
Tavallisin peruste, jolla paperittomien hoitoa ja palvelua julkisessa terveydenhuollossa vastustetaan,
pohjautuu siihen, että paperiton (määritelmällisesti)
on Suomessa luvatta ja syyllistyy siten maahanmuuttorikokseen. Näin ollen, jos paperittomille
annetaan oikeus terveydenhuoltoon, annetaan oikeuksia ihmisille, joiden läsnäolo Suomessa perustuu rikokseen. Se on nähty riittävänä syynä sille,
ettei paperittomien oikeutta terveydenhuoltoon tulisi laajentaa.
Perustelu on pitämätön kuitenkin seuraavista
syistä. Terveydenhuollon epääminen ei ole moraalisesti hyväksyttävä rangaistus mistään rikoksesta
eikä sitä tunneta Suomen (tai minkään sivistysvaltion) rikosoikeudessa. Se, että henkilö on syyllistynyt rikokseen, ei ole koskaan eikä saa olla peruste terveyspalvelujen epäämiselle. Päinvastoin,
esimerkiksi Rikosseuraamuslaitos (2015) toteaa,
että kaikilla vangeilla – myös vakavimpiin rikoksiin syyllistyneillä – on oikeus ”laadultaan hyvään,
kaikkien Suomen kansalaisten tasoiseen terveyden- ja sairaanhoitoon”. Terveydenhuollon tehtävä
ei ole osallistua rikosoikeudellisten rangaistusten
toimeenpanoon. Terveydenhuolto ja terveydenhuollon epääminen eivät ole sopivia keinoja jakaa
Onko oikeudenmukaista hoitaa
paperittomia?
Keskustelu paperittomien hoidosta nähdään usein
oikeudenmukaisuuskysymyksenä. Tällöin oikeudenmukaisuudesta voidaan puhua kahdessa eri
merkityksessä. Yhtäältä oikeudenmukaisuus on
kysymys siitä, miten käytössä olevat resurssit jaetaan ihmisten kesken. Tällöin on kysymys siitä,
mitä muilla ihmisillä on. Toisaalta kysymys oikeu-
”Terveydenhuollon tehtävä ei ole
osallistua rikosoikeudellisten
rangaistusten toimeenpanoon.”
denmukaisuudesta koskee ihmisten oikeuksia tai
ihmisoikeuksia. Niiden olemassaolo ei riipu siitä,
mitä muilla on. Seuraavassa tarkastellaan kysymystä oikeudenmukaisuudesta ensin resurssien
jaosta, sitten oikeuksina.
Käsitykset oikeudenmukaisesta resurssien jaosta vaihtelevat suuresti. Jos oikeudenmukaisuuden
keskiössä on tasajako, kaikki yhteiskunnan perushyödykkeet kuten terveydenhuolto, olisi jaettava tasaisesti kaikkien kesken, ellei epätasainen
jako hyödytä kaikkia – myös kaikkein vähäosaisimpia. Koska paperittomat ovat kaikkein vähäosaisimpia ja terveydenhuollon kieltäminen ei hyödytä
heitä, epätasainen terveyspalvelujen jako ei olisi oikeutettua. Oikeudenmukaisuuteen vetoamalla
ei voi siten perustella terveyspalvelujen epäämistä
paperittomilta.
Onko ammattietiikan mukaista hoitaa
Paperittomien hoitoa voidaan lähestyä myös terveydenhuollon ammattihenkilöiden ammattietiikkaa koskevana kysymyksenä. Miten ammattilaisen
olisi toimittava? Etiikan näkökulmasta ammattilaisen työtä ohjaavat sekä henkilökohtaiset arvot että
erityisesti ammattietiikka. Ammatilla tarkoitetaan
ryhmää ihmisiä, jotka vastaavat yhteiskunnallisesti
arvokkaana pidettyyn päämäärään. Siksi ammattilaiset tarvitsevat erityisoikeuksia ja -velvollisuuksia, joiden avulla he voivat toteuttaa tehtäväänsä.
Ammattilaisten toiminta perustuu lainsäädäntöön
ja etiikkaan ja on siten ennakoitavaa. Ammattietiikassa kuvataan ammatin tehtävä ja sitä ohjaavat
arvot ja periaatteet.
Suomalaisessa terveydenhuollossa kaikilla ammattiryhmillä on ammattieettiset ohjeet. Niiden
mukaisesti ammatteja ohjaa terveydenhuollon tehtävä eli terveyden edistäminen, sairauksien ehkäisy
ja hoito sekä kärsimyksen lievittäminen. Ammattietiikat eivät erottele, ketä voi ja pitää hoitaa. Onko
ammattilaisten toimittava samalla tavalla vai voiko
ammattilainen poiketa yhteisistä periaatteista?
Ammattietiikka ja henkilökohtainen etiikka voivat olla myös ristiriidassa, jos esimerkiksi ammatti
edellyttää tiettyjä periaatteita, mutta henkilökohtaisesti kannattaa eri asioita. Ammattilaisen työssä
toimintaa määrittävät ammatin arvot. Työtehtävien
ulkopuolella ammattilainen on yksityishenkilö ja voi
siten toimia omien arvojensa mukaisesti.
Tarvitaanko armeliaisuutta?
Paperittomien hoidon eettiseksi lähtökohdaksi on
esitetty myös armeliaisuuden (engl. mercy) periaatetta. Sillä tarkoitetaan hyväntahtoisuutta ja paperittomien hoito olisi sen mukaan sallittava. Armeliaisuus on silloin vaihtoehto oikeudenmukaisuudelle, koska oikeudenmukaisuus ei joissain tilanteissa edellytä muiden auttamista, vaikka muiden auttaminen voi silti olla moraalisesti oikein.
(Räikkä 1994.) Armeliaisuus ei välttämättä moraalisena arvona viittaa uskonnollisuuteen, vaan
ensisijassa yleiseen hyväntahtoisuuteen ja toisten ihmisten kunnioittamiseen. Se voi olla, mutta
sen ei ole pakko olla yhteydessä anteeksiantoon.
Pikemminkin armeliaisuus on yhteydessä inhimillisyyteen, empatiaan ja siten myös vahvasti ajatukseen ihmisarvosta. Siihen sisältyy myös ajatus velvoitteesta, että heikoimmassa asemassa
olevaa on autettava jo siksi, että hänellä ei välttämättä ole samanlaisia mahdollisuuksia ja resursseja kuin auttavalla, paremmassa asemassa
olevalla. Armeliaisuuden periaatteen mukaisesti
paperittomien tulisi saada terveyspalveluita.
• Mistä tunnistat paperittoman?
• Miten toimisitte, jos henkilö tarvitsisi selvästi
hoitoa, mutta hän on paperiton?
• Voiko paperittomien hoitaminen olla yksittäisen
ammattihenkilön päätös vai onko sen oltava
koko ammattiryhmän päätös?
2.4 Ihmisarvo: eettisesti kestävän ikäihmisen kanssa, tukee hänen hyvinvointiaan ja
voimavarojaan. Hoitajan on varottava loukkaamas vanhustenhoidon perusta
Oman elämän omistaminen loppuun saakka on
tärkein ikäihmisten palveluja ohjaava periaate, toteaa Helsingin sosiaali- ja terveyslautakunnan puheenjohtaja Maija Anttila. Tässä luvussa pohditaan, mitä oman elämän omistaminen tarkoittaa
ja mitä se merkitsee hoidon, palvelujärjestelmän ja
ammatillisen osaamisen kannalta.
Elämän omistaminen ja hyvä elämä
Oman elämän omistaminen tarkoittaa ikäihmisen
näkökulmasta ensiksikin hyvää elämää. Se sisältää
mahdollisuuden yksilölliseen elämäntyyliin kodinomaisessa ympäristössä, ihmissuhteita, lämpöä
ja turvallisuutta. Hyvä elämä on oikeus henkilökohtaiseen koskemattomuuteen ja tasa-arvoiseen
ja inhimilliseen kohteluun, osana ihmisoikeuksia.
Oman elämän omistaminen ikäihmisen näkökulmasta tarkoittaa, että hän saa itse määrittää ja
päättää siitä, mikä on hänelle hyvää hoitoa.
Jokaisella ihmisellä, ikään katsomatta, on oikeus
hyvään elämään. Kun ikäihmisen hoito suunnitellaan häntä kuunnellen ja kuulien, mahdollisuudet
oman elämän omistamiselle loppuun saakka paranevat. Sen onnistumiseksi on terveydenhuollon ammattihenkilöiden tunnettava ikäihmisen
elämänhistoria ja tausta – hänen elämänsä, ja kunnioitettava sitä! Maailman terveysjärjestön (WHO)
mukaan elämänlaatu on yksilön käsitys omasta
elämäntilanteestaan suhteessa omiin päämääriin,
tavoitteisiin ja odotuksiin, oman kulttuurin ja arvomaailman määrittelemässä viitekehyksessä. Ikäihmisen elämänlaatua on hyvä hoito, osallistuminen
yhteiskuntaan, omien voimavarojen käyttäminen
sekä hoidon ja avun saaminen tarpeitaan vastaavasti. Elämänlaatu tai oikeus siihen ei saa olla iästä kiinni.
Hyvän hoidon toteuttaminen
Hyvän elämän toteutumiseen tarvitaan hyvää hoitoa. Terveydenhuollon ammattihenkilön näkökulmasta sen toteutuminen tarkoittaa, että hoitajat
kunnioittavat ikäihmistä, kuulevat hänen toiveensa ja mielipiteensä sekä kohtelevat häntä tasaarvoisesti. Hoitaja antaa aikaa ja keskustelee
ta ikäihmisen fyysistä koskemattomuutta esimerkiksi lähestymällä häntä liian läheisesti tai nopeasti,
paljastamalla hänen kehonsa intiimikohtia sekä
käyttämällä kovia otteita, jopa väkivaltaa. Hoitajan
ei tule loukata ikäihmisen sosiaalista koskemattomuutta eristämällä hänet sosiaalisista suhteista.
Jos hoitaja ei mahdollista ikäihmisen itsemääräämisoikeuden ja tiedonsaannin toteutumista, hän
loukkaa ikäihmisen psyykkistä koskemattomuutta.
Näin ollen hoitajan pienelläkin tekemisellä tai tekemättä jättämisellä on suuri merkitys sille, saako
ikäihminen omistaa elämänsä loppuun saakka. Ikäihmisen oman elämän omistajuus voi käytännön hoitotyössä jäädä kiireen ja työn kuormittavuuden jalkoihin. Hoitajat joutuvat päivittäin
taistelemaan ikäihmisen itsemääräämisoikeutta kunnioittavan ja toisaalta hänen arvokkuuttaan
loukkaavan toiminnan välillä. Hoitaja ei kuitenkaan
kiireen vuoksi saa syrjäyttää ikääntyneen mielipidettä ja mahdollisuuksia osallisuuteen. Silloin hän
veisi mahdollisuuden ikäihmisen yksilöllisten oikeuksien toteuttamiseen ja elämänlaadun ylläpitämiseen. Hoitajan on pidettävä kaiken toiminnan
lähtökohtana itsemääräämistä ja osallisuutta. On
etiikan vastaista ohittaa ikäihmisen oma tahto.
”Hoitajan on pidettävä kaiken
toiminnan lähtökohtana
itsemääräämistä ja osallisuutta.
On etiikan vastaista ohittaa
ikäihmisen oma tahto.”
Palvelujärjestelmä hyvän hoidon
Toteutuuko hyvä hoito ja siten ihmisen hyvä elämä palvelujärjestelmässä? Vai käykö niin, että
ammattilaiset ”kaappaavat” hänen elämänsä ja
viipaloivat sen omaan asiantuntemukseensa ja
saatavilla oleviin palveluihin sopiviksi palasiksi?
Vaikuttaa siltä, että ikäihmisen tarpeet sopeutetaan olemassa olevaan palvelujärjestelmään, jolloin
tarpeet, kuten yksinäisyyden ja turvattomuuden
kokemus, jäävät huomioimatta. Kunnioittaako sellainen palvelujärjestelmä ihmisen oikeutta omaan
elämäänsä, joka erottaa iäkkäät pariskunnat eri
hoitopaikkoihin vastoin heidän tahtoaan?
Ikäihmisen oman elämän omistaminen jää palvelujärjestelmän ”systeemin” jalkoihin. Vaarana on,
että palvelujärjestelmä määrittää ikäihmiset vain
heidän palveluntarpeidensa kautta. Heidän toiveitaan ja oikeuttaan aktiiviseen elämään ei kunnioiteta. On tärkeä kysyä, kuka määrittelee ikäihmisen
tarpeet ja päättää niistä? Lääkäri, hoitajat, omaiset
vai peräti ikäihminen itse? Päätetäänkö ikäihmisen
asioista mahdollisesti häntä itseään kuulematta?
Vanhuspalveluiden laatu ja
ammattihenkilöiden osaaminen
Vanhuspalveluiden laatua on tuettu runsaasti erilaisilla säännöksillä ja suosituksilla (STM 2013).
Vanhuspalvelulaki ja ikäihmisten hoidon laatusuositukset pyrkivät varmistamaan hoidon laadun ja
niillä pyritään luomaan rakenteita laadukkaalle hoidolle. Ammattilaisilla ja heidän osaamisellaan on
kuitenkin ratkaiseva rooli ikäihmisten hoidon korkeassa laadussa. Sitä varmistavat myös koulutuksen laatuvaatimukset ja säädelty mahdollisuus
täydennyskoulutukseen.
Vanhustenhuollossa ammattihenkilöiden osaamisvaatimukset ovat ilmeisiä ja erityisen ajankohtaisia. Nykyisen rakenteen mukaisesti suomalainen
ikäihmisten hoito perustuu säädeltyyn ja koulutettuun ammattiosaamiseen. Sitä ohjaavat lainsäädännön lisäksi myös jokaista ammattiryhmää
koskeva ja ammattietiikka sekä ennen kaikkea ammattiryhmiä yhdistävä, kansainvälisestikin edistyksellinen ja merkittävä, sosiaali- ja terveydenhuollon
yhteinen arvopohja (ETENE 2011).
Ammattilaisten keskeinen tehtävä on yhteiskunnallisen tehtävän hoitaminen eli hyvä ja ihmisarvoinen hoito. Jokaisella ikäihmisellä on siihen oikeus.
Sen takaaminen on ammattihenkilöiden sekä yhteiskunnallisen vastuun keskeisin kysymys.
Koulutetun ammattihenkilöstön merkitys hyvän
hoidon lopputulokseen on tunnettu ja tutkimuksellisesti osoitettu tosiasia. Parhaasta olemassa olevasta tiedosta ja historian parhaimmasta henkilökunnasta, koulutuksesta ja tiloista huolimatta, hoidon
laatu vanhustenhuollossa vaihtelee edelleen. Yksi
keino on, että kiinnitetään huomiota niihin mekanismeihin, jotka heikentävät laatua. Vielä ensiarvoisempaa on tunnistaa ja huomioida ne kestävät ja laatua
parantavat tekijät, joissa voidaan tuottaa hyväntasoista hoitoa ja palvelua samanlaisissa yksiköissä,
samanlaisin resurssein. Sillä varmistetaan jokaisen
ikäihmisen ihmisarvoa kunnioittava hoito.
Tämän luvun osia on julkaistu Tehyn blogissa
(Tehyn eettinen toimikunta 2016)
”Koulutetun ammattihenkilöstön
merkitys hyvän hoidon lopputulokseen
on tunnettu ja tutkimuksellisesti
osoitettu tosiasia.”
• Kuka on ikäihminen? Millainen vanhuskäsitys
sinulla ja teillä on?
• Mitä ikääntymisestä seuraa tai tulisi seurata
• Millaisen vanhuuden sinä haluaisit? Miten
sellainen ikääntyminen toteutettaisiin?
3. Terveydenhuollon ammatti henkilöt eettisen osaamisen asiantuntijoina
3.1 Eettinen vastuu koulutuksessa
Hyvän hoidon ja palvelun toteuttaminen edellyttää
myös ammattilaisten korkeatasoista koulutusta.
Tässä pohditaan eettisiä kysymyksiä, jotka liittyvät
opiskelijavalintoihin, opintojen toteuttamiseen ja
opintosuoritusten arviointiin. Lisäksi tarkastellaan
kysymyksiä opetuksen järjestämisestä sekä vastuuta ammattiosaamisen opettamisesta ja tasosta.
Opiskelijavalinnat ja soveltuvuus alalle
Sosiaali- ja terveysalan opiskelijavalintojen lähtökohtana on ollut löytää alalle soveltuvat opiskelijat.
Käsitykset soveltuvuudesta ovat vaihdelleet eri aikakausina. Soveltuvuudella on tarkoitettu valmiuksia, joita opiskelijalta on edellytetty, jotta hän voi
valmistua ammattiin. Soveltuvuusarvioinnin pohtiminen on erityisen ajankohtaista meneillään olevan
sote-uudistuksen vuoksi, jotta voidaan arvioida ja
tunnistaa valmiuksia, joita ammattilaisilta edellytetään nyt ja tulevaisuudessa.
Tulevan sote-uudistuksen myötä työntekijöiltä
odotetaan yhä moniammatillisempaa yhteistyötä
sekä sosiaali- ja terveyssektoreiden välillä että
niiden sisällä. Lisäksi palveluiden uudistaminen
muuttaa työskentelyä esimerkiksi perusterveydenhuollossa tai kotihoidossa siten, että työntekijöiden
oma työn suunnittelu, arviointi ja toteuttaminen lisääntyvät. Näiden vuoksi soveltuvuus sote-alalle
edellyttää, että ammattilainen on motivoitunut sitoutumaan sosiaali- ja terveydenhuollon arvopohjaan, ja hänellä on valmiuksia potilasturvallisuuden
ja työn laadun arviointiin. Myös kyky sopeutua monikulttuuriseen toimintaympäristöön on työelämän
vaatimuksena sosiaali- ja terveysalallakin.
Miten soveltuvuutta muuttuvan terveydenhuollon tehtäviin olisi arvioitava ja miten tarvittavia taitoja oppia ja opettaa? Onko valintakokeissa kiinni-
tettävä huomiota opiskelijan asenteisiin, arvoihin ja
luonteenpiirteisiin vai tiedollisiin, taidollisiin ja mahdollisesti fyysisiin valmiuksiin joidenkin tutkintojen
Karrikoiden voisi esittää kysymyksen, olisiko ensisijaisesti kiinnitettävä huomio opiskelijan persoonallisuuspiirteisiin vai kykyyn tai haluun omaksua
tietoa ja taitoa? Ihanteellisin tilanne olisi, jos opiskelijalla olisi kaikki mahdolliset ominaisuudet.
Kehittyvät ja joustavat oppimisvalmiudet ovat
välttämätön edellytys selvitä ammattiin oppimisesta sekä tulevasta työelämästä. Keskeisiä vaatimuksia opiskelussa ovat myös itseohjautuvuus, kyky
ottaa vastuu omasta oppimisesta, ryhmätyötaidot
ja oppimaan oppimisen taitojen kasvaminen. Myös
sosiaali- ja terveydenhuollon teknistyminen, digitalisaatio ja robotiikka edellyttävät ammattilaisilta yhä
monipuolisempia taitoja. Lisäksi tarvitaan edelleen taitoa ihmisen kohtaamiseen, vuorovaikutukseen ja dialogiin. Siten soveltuvuuden arvioinnilla
ja opiskelijavalinnoilla on keskeinen merkitys, jotta
selviää opinnoista ja tulevaisuuden työstä. Näin
ollen ne kytkeytyvät myös tulevaan työhyvinvointiin sekä opintojen etenemiseen ja rahoitukseen
kuin myös koulutusta järjestävien organisaatioiden
Nuoret, jotka hakevat toiselle asteelle tai korkeakouluihin ovat vaativan päätöksen edessä: Mikä minua kiinnostaa ja motivoi? Soveltuvatko opiskelumenetelmät ja osaamistason vaatimukset minulle?
Vaativan päätöksen edessä ovat myös valintaa
suorittavat oppilaitokset ja henkilöt. Voi kysyä, ovatko kaikki hakijat oikeudenmukaisessa ja tasaveroisessa asemassa, kun erilaisissa pääsykokeissa
olleita vertaillaan keskenään? Löydetäänkö valintajärjestelmällä soveltuvimmat hakijat?
Opiskelijavalintauudistuksessa pääsykokeita kehitetään ja ensimmäistä korkeakoulupaikkaa hake-
ville annetaan etusija. Tällöin mahdollisuudet alanvaihtoon uudelleen kouluttautumalla voivat heiketä.
Toisaalta ovatko korkeakoulukohtaiset kiintiöt ensimmäistä korkeakoulupaikkaa hakeville yhteismitalliset ja kohdellaanko hakijoita tasavertaisesti?
Muutos voi johtaa myös siihen, että oppilaitokset
menettävät hakijoita, jotka ovat aidosti motivoituneita. Riskinä on myös se, että opintososiaaliset edut pitävät opiskelijan kiinni opiskelupaikassa,
vaikka ala ei motivoisi.
Opintojen toteutuminen ja suoritusten
Nykyisessä koulutusjärjestelmässä oppilaitoksen
yksi rahoitusosuus muodostuu opiskelijoiden opintojen etenemisestä. Tämä tarkoittaa sitä, että yksittäisen opiskelijan opintopisteiden kertyminen
on olennaista niin hänen kuin oppilaitoksenkin
talouden kannalta. Oppilaitosten näkökulmasta
on riskinä, että tulostavoitteiden vuoksi pyritään
tukemaan ja jopa helpottamaan opiskelijoiden
opintosuorituksia.
”Myös kyky sopeutua monikulttuuriseen toimintaympäristöön
on työelämän vaatimuksena
sosiaali- ja terveysalallakin.”
Se herättää kysymyksen, toimivatko kaikki korkeakoulut samoilla eettisillä pelinsäännöillä ja onko
riskinä, että taloudellisten vaatimusten paineessa
opintojaksojen ja sitä kautta osaamisen taso kevenee. Seurauksena voi olla, että jotkut oppilaitokset
leimaantuvat ”helppojen tutkintojen” tuottajiksi ja
toiset laadukkailla tutkinnoilla varmemmiksi väyliksi työllistymiseen. Oppimisprosessia ei voi alistaa
määrälliselle suorittamiselle (opintopistekertymille).
Olennaista on, miten opiskelijan oppimista voidaan
tukea niin, että osaamistavoitteet täyttyvät.
Tulospaineiden vuoksi myös sosiaali- ja terveysalan opettajien ammattietiikka on koetuksella. Kun
opintopisteistä ja valmistumisesta saadaan euroja
oppilaitokselle, opettajan on ”ansaittava leipänsä”
ryhmän opintopistekertymillä tai tutkintomäärillä.
Riskinä on, että jo opintojaksolle ilmoittautumisesta tai osallistumisesta saa opintopisteitä, eikä
osaamisen tai suorituksen mukaan. Opettajien
työskentelyn tueksi tarvittaisiin yhteisiä kansallisia
sopimuksia siitä, mitä oppimiselta odotetaan laillistetuissa sosiaali- ja terveysalan ammateissa.
Koulutuksesta säästäminen
Nykyiset koulutukseen kohdistuvat säästöt herättävät myös eettistä pohdintaa. Koulutusleikkaukset
voivat uhata Suomen kansainvälistä asemaa osaamisen kärkimaana. Suomi on peruskoulutusta koskevien vertailujen lisäksi edistyksellinen sosiaali- ja
terveydenhuollon kouluttaja.
Voidaankin kysyä, olisiko koulutuksien rahoituksen mittarina painotettava enemmänkin oppimisen laatua (arvosanojen tasoa) kuin määrää
(opintopisteitä)? Jos koulutusverkostoa karsitaan,
asetetaan opiskeluja suunnittelevat nuoret vaikeaan
tilanteeseen, koska kaikilla ei ole mahdollisuutta
vaihtaa paikkakuntaa opiskelujen perässä. Näin
syntyy eriarvoisuutta, mikä puolestaan aiheuttaa
Koulutuksesta säästäminen kohdistuu myös lähiopetuksen muuttumiseen. Koska lähiopetus on
kallista, sitä vähennetään ja sen sijaan etä-, virtuaali-, satelliitti- ja monimuoto-oppimista lisätään.
Tämä näkökulma voi painottaa ensisijassa opiskelijan valinnanvapautta ja opintojen organisointia,
mutta monimuoto-opetus ei samassa suhteessa
vähennä opettajien resurssien käyttöä eikä säästöä kustannuksissa.
Erityisesti sosiaali- ja terveydenhuollossa suurin
osa oppiaineista on joko kädentaitoihin tai asiakkaiden ja potilaiden kohtaamiseen liittyviä, harjoittelua
vaativia oppiaineita. On mahdollista, että opiskelijoilta jää moni kliinisen käytännön edellyttämä seikka oppimatta. Jos leikkaaminen lähiopetuksesta
jatkuu, on löydettävä keinot, miten taito- ja vuorovaikutusosaaminen sekä edellytykset sosiaaliammattihenkilön laillistamiseen varmistetaan.
Toisaalta opetusmuutokset voivat olla myös
mahdollisuus opetuksen ja osaamisen kehittämiseen. Opetuksen toteutus- ja arviointimenetelmiä
on kehitettävä vastaamaan paremmin muuttunutta
tilannetta ja hyödynnettävä sekä digitaalisaation
”Koska lähiopetus on kallista,
sitä vähennetään ja sen sijaan
etä-, virtuaali-, satelliitti- ja
monimuoto-oppimista lisätään.”
mukaisia toteutustapoja että olemassa olevaa
Opiskelijan prosessiin osallistuvien, kuten käytännön jaksojen ohjaajien, roolia voidaan muuttaa
ja tarkastella uudelleen heidän vastuutaan myös
muun oppimisen ohjaamiseen. Ongelmana kuitenkin on, että työelämäohjaajien aika on myös rajallista, ja opiskelijoiden oppimisprosessin tukeminen oman työn ohella voi jäädä riittämättömäksi.
Lisäksi on tarkasteltava, kasvaako opiskelijan vastuu oppimisestaan jo liian suureksi. Sosiaali- ja
terveysalan vetovoimaisuus tulevaisuuden koulutusalana olisi varmistettava myös sen suhteen,
jotta jatkossakin saataisiin riittävästi motivoituneita
hakijoita.
Sosiaali- ja terveydenhuollon ammattiin valmistuneen osaamisvaatimukset on määritelty niin kansallisella kuin Euroopankin tasolla. Ne ovat kuitenkin paikoin yleisellä tasolla. Voidaan kysyä, ovatko
ne käyttökelpoisia käytännön työelämän nykyisiin
vaatimuksiin ja valmistuneiden osaamisen arviointiin verrattuna.
On olemassa eurooppalainen tutkintojen viitekehys EQF/NQF, ammattipätevyysdirektiivi, ESCO
(European skills/competences qualifications and
occupations), ja muita vastaavia verkostoja ja organisaatioita, jotka liittyvät sote-alan ammatteihin ja koulutusorganisaatioihin. Kaikki tekevät osin
päällekkäistä ja samankaltaista työtä, minkä pitäisi lisätä osaamisen ja koulutusten vastaavuutta
Riittävä osaaminen mahdollistaa työllistymisen
sosiaali- ja terveysalalle. Kansainvälinen, vuonna
2016 käyttöön otettu Eurooppalainen ammattikortti auttaa sijoittumista eri EU-maiden työmarkkinoille. Tutkintojen tunnustamisesta vastaa Ope-
tushallitus, mutta ilman yhteistä minimiosaamisen
kuvausta kansainvälinen osaamisen vertailu on
mahdotonta. Epäselvää on, millainen on maakohtainen ja oppilaitoskohtainen taso.
Toisaalta onnistunut koulutus johtaa siihen, että
sosiaali- ja terveysalalle valmistuneen työelämän
osaajan sisällä palaa edelleen itsensä kehittämisen
liekki. Tavoitteena on elinikäisen oppimisen ja jatkuvan ammatillisen oppimisen, uran aikaisen oppimisen odotusarvo, johon kytkeytyy velvollisuus pitää yllä omaa ammattitaitoaan.
Meneillään oleva sote-toiminnan uudelleen organisointi on myös mahdollisuus uudenlaiseen työnjakoon. Ammattihenkilöiden välillä tapahtuvat tehtäväsiirrot ja laajentuneet tehtäväkuvat muuttavat
työn tekemisen tapaa ja alentavat tai poistavat ammattien välisiä rajoja. Tämän vuoksi on keskeistä,
että jo soveltuvuutta on arvioitava ja koulutusta
toteutettava tulevaisuusorientoituneesti.
”Mielen pitää olla avoin uusille
asioille ja uusille toimintatavoille.
Usein toimintatavat ja niiden taustalla
olevat perustelut voivatkin olla
aukikirjoittamatonta hiljaista tietoa.”
• Millainen rooli opiskelijoilla on yksikössänne?
• Miten olisi toimittava, jos huomataan, että
opiskelija ei osaa? Tai tuntuu, että hän ei sovellu
alalle?
• Miten ajattelette soveltuvuuden terveysalalle
muuttuneen/-van? Mitkä asiat siihen ovat
vaikuttaneet?
• Mitä ajattelette osaamisen kehittämisestä?
3.2 Erilaisina työpaikalla
– hiljaisesta tiedosta
Vastavalmistunut tai juuri Suomeen kotoutunut terveydenhuollon ammattihenkilö kysyy perusteluja
siihen, miksi jokin asia tehdään tietyllä tavalla. Toiminnalle ei aina löydy selviä perusteluita. Kyseessä
on rutiini, joka on vuosien myötä havaittu hyväksi
tavaksi toimia. Kyselyjen ei kuitenkaan tarvitse tarkoittaa sitä, että vallitseva tapa olisi huono, vaan
sitä että toiminnan perusteet eivät ole avoimesti
esillä. Kysymykset auttavat myös pitkään työssä
olleita työntekijöitä tarkastelemaan uudelleen totuttuja rutiineja sekä arvioimaan, olisiko toimintatapoja aika muuttaa. Jokin toinen käytäntö voisi
olla parempi, nopeampi tai vaikka halvempi.
Vanhemman työntekijän on hyvä välillä miettiä tekemistään ja perustella sitä nuoremmalle, sen
myötä voi tulla uusia ajatuksia ja työtä voidaan kehittää. Vanhemmalta työtekijältä vaatii asennetta
omaksua uutta tietoa ja uusia työskentelytapoja ja
unohtaa vanhat rutiinit.
Mielen pitää olla avoin uusille asioille ja uusille
toimintatavoille. Usein toimintatavat ja niiden taustalla olevat perustelut voivatkin olla aukikirjoittamatonta hiljaista tietoa. Tässä luvussa työyhteisön erilaisuutta tarkastellaan voimavarana. Tarkastelun
tukena käytetään terveydenhuollon ammattilaisten
pohdintoja asiasta.
Hiljainen tieto (engl. tacit knowledge) on jo 1950-luvulla kuvattu, filosofi Michael Polanyin (1891–1976)
käsite. Hänen mukaansa voimme tietää asioista
enemmän kuin osaamme kertoa.
Ammatin asiantuntijuuden yhteydessä hiljainen
tieto ilmenee juuri kokeneen työntekijän toiminnassa äänettömänä osaamisena tai taitona (Helakorpi
2001, 169, Vaahtio 2004).
Hiljainen tieto syntyy pitkäaikaisesta kokemuksesta, oikeiden ja virheellisten päätelmien antamista käsityksistä, joiden tuloksena ovat onnistuneet toiminnat käytännössä (Helakorpi 2001, 169).
Tämä lähes tiedostamaton ammattitaitoinen toiminta on mahdollista, kun saavutetaan ammattitaidossa asiantuntijataso. Hiljaisuudestaan huoli-
matta hiljainen tieto vaikuttaa ihmisessä koko ajan
ja näyttäytyy lähinnä toiminnassa. Hiljainen tieto liittyykin käytännön toimintaan ja osaamiseen. Se on
sanatonta ja ei-käsitteellisessä muodossa olevaa
tietoa. (Järvinen 2000, 72–73.)
Hiljaiseen tietoon liittyy myös intuitio, jolla tarkoitetaan ”sisäisesti näkemistä”, taitoa ”pohtia ja
pohdiskella”. Sananmukaisesti intuitiivisuus tarkoittaa ”välittömään oivallukseen perustuvaa näkemyksellisyyttä”. Hiljaisuuden katsotaan tulevan
ihmisen tietoisuuteen juuri intuition kautta (Nurminen 2000). Työntekijöiden hiljaisen tiedon ja intuition käytöllä on tutkimusten mukaan vahva yhteys.
Työntekijöillä on todettu olevan taito ymmärtää
asioita, tapahtumia tai tehdä nopeita päätöksiä
ja tulkintoja sekä ennakoida asioita, jotka liittyvät
laajemmin potilaaseen, kollegoihin tai työympäristöön. (Büssing ym, 2000, Herbig ym. 2001, Welsh
& Lyons 2001; Gabbay & Le May 2004.)
”Työntekijöiden hiljaisen tiedon ja
intuition käytöllä on tutkimusten
mukaan vahva yhteys.”
Yksin tekemisestä yhteistyöhön
Turbulenttisessa työelämässä sosiaali- ja terveydenhuollon ammattilaiselta vaaditaan reaaliaikaista, jopa ennakoivaa reagointia jatkuviin muutoksiin. Asiakkaan ja potilaan hoidossa ja palvelussa
käytettävän tiedon määrä on valtava, eikä yksittäinen ammattilainen voi eikä pysty sitä yksin hallitsemaan. Tämän vuoksi työtä pyritään tekemään
yhä useammin yhdessä, ja se on muuttunut verkostomaiseksi. Työpaikalla toimivat työparit tai tiimit koostuvat usein eri koulutuksen ja sukupolven
edustajista, joiden kokemus nykyisestä työtehtävästä vaihtelee. Ryhmässä voi olla samanaikaisesti
opiskelija, vastavalmistunut, 10-vuotiskokemuslisän juuri ansainnut ja eläkeläisjuhlia suunnitteleva.
Työparina työskentely mahdollistaa hiljaisen tiedon
siirtymisen luontevasti. Nuorempi työntekijä seuraa
kokeneemman työskentelyä ja tarkkailee hänen
kommunikaatiotaan potilaiden kanssa. Kokeneen
työntekijän rauhallinen ja järjestelmällinen työskentelytapa kiireisessäkin tilanteessa rauhoittaa potilasta ja omaisia. Työntekijä ei välttämättä ole niin
levollinen kuin ulospäin näyttää, mutta hän on selvinnyt vastaavista tilanteista aikaisemminkin.
Tällaisessa tiimissä tiedollisen pääoman ja sitä ilmentävän osaamisen määrä riippuu keskeisesti työpaikan vuorovaikutuskulttuurista. Esimerkiksi Benner ym. (1999, 221) katsovat, että
terveydenhuollossa toimivan sosiaalisen ryhmän
tyyli ja opitut tavat säätelevät sitä, missä määrin
muita opetetaan tai muilta opitaan. Ryhmän yhteistyö parhaimmillaan sallii asiantuntijuuden jakamisen ja luo tukemisen ja mahdollisuuksien ilmapiirin. Vuorovaikutus ja sosiaalinen ilmapiiri ovatkin
työyhteisön keskeisimpiä oppimiseen vaikuttavia
tekijöitä (Hulkari 2006, 37). Kun vielä huomioidaan,
että tämän päivän työelämä on kehittynyt jo niin
monimutkaiseksi ja nopeasti muuttuvaksi, ettei ole
enää asiantuntijaa, joka hallitsee yksin koko alansa
(Helakorpi 2001).
Nuoremmalle sukupolvelle sosiaalinen vuorovaikutus työyhteisössä on tärkeää. Hiljaista tietoa voi
jakaa kertomalla nuoremmalle kollegalle omista
kokemuksistaan potilaiden kanssa ja erilaisista
hoitotilanteista, miten niissä on toiminut ja mitkä
käytännöt on havainnut hyviksi. Työpaikallani hoidetaan vakavasti sairaita potilaita ja elämän loppuvaiheen hoito vaatii työntekijältä intuitiota ja herkkyyttä vaistota miten tilanteessa kulloinkin olisi hyvä
toimia. Tilanteista puhutaan usein kahvihuoneessa
henkilökunnan kesken, jaetaan ajatuksia ja kerrotaan tunteista, joita tilanne on aiheuttanut. Nuorille
kollegoille tuollaiset vapaat keskusteluhetket ovat
hyviä hiljaisen tiedon omaksumisen paikkoja.
Tiimissä sen jokainen jäsen edustaa asiantuntijuutta jollakin toimenkuvaan liittyvällä alueella. Opiskelijalla on usein monia tietoteknisiä taitoja, joita tulevassa ammatissa voi hyödyntää. Vastavalmistunut
osaa perustella tietyn hoitomenetelmän sopivuutta, kun opinnäytetyössään sitä näyttöön perustuvasti juuri tutki. Kymmenen vuotta alalla ollut tuntee työyhteisön toimintatavat, potilasprofiilit sekä
tiimien välisen yhteistyön helppoudet ja vaikeudet.
Eläkkeelle siirtyvä omaa pitkän kokemuksen kautta
kehittynyttä käytännöllistä ja työympäristöön sitoutunutta osaamista, joka näkyy äänettömästi ja hiljaisesti laadukkaana potilaan hoitotyönä. Kyse on
kunkin tiimin jäsenen henkilökohtaisesta tiedosta,
niin sanotusta hiljaisesta tiedosta.
Suuret ikäluokat voisivat ottaa nuorilta oppia elinikäisen oppimisen luonnollisuudesta; työ muuttuu
koko ajan eikä kukaan ole koskaan täysin valmis ammatissaan. Avoin ja keskusteleva ilmapiiri työpaikalla mahdollistaa sen, että käytänteistä voidaan keskustella myös kriittisesti. Työhön suhtautumisesta
kannattaisi myös katsoa mallia nuoremmilta, työtä
tehdään hymyssä suin, mutta työ jää työpaikalle
kun vapaa-aika koittaa. Nuoret etsivät tietoa netistä luontevasti ja kuitenkin kriittisesti tietoon suhtautuen. Terveysalan tutkimustietoa löytyy paljon
ja heidän kielitaitonsa on kehittynyt hyväksi. Kokeneemmat työntekijät voisivat hyödyntää nuorempien nettiosaamista ja heidän kielitaitoaan tiedon
”Suuret ikäluokat voisivat ottaa
nuorilta oppia elinikäisen oppimisen
luonnollisuudesta; työ muuttuu koko
ajan eikä kukaan ole koskaan täysin
valmis ammatissaan.”
Työyhteisön osaamispääoma lisääntyy vain kyvyllä
jakaa jäsentensä hiljaista tietoa koko työyhteisön
käyttöön. Hiljaisen tiedon käyttö työyhteisössä perustuu usein intuitiivis-analyyttiseen päätöksentekoprosessiin, jossa intuitiivisilla kytkennöillä on
vahva sidos, kun työskennellään omalla asiantuntijuusalueella. Hiljaisen tiedon käyttö liitetään usein
kokeneen työntekijän työtoimintaan.
Organisaatiossa tulee ensin tunnistaa hiljaisen
tiedon olemus. Sitä kannattaa lähestyä keskustelemalla työyhteisön jäsenten kanssa hiljaisen tiedon käsitteestä ja niistä työtehtäviin liittyvistä havainnoista, joissa kokemuksellisen tai hiljaisen
tiedon käyttö näyttäisi olevan läsnä. Tämän lisäksi
”Hiljainen tietokin on arvioitava aina
näkyväksi tekemisen vaiheessa
hyödynnettävyyden näkökulmasta,
jotta osaaminen aidosti kasvaa.”
näyttäisi siltä, että esimerkiksi tietoteknisen osaamisen alueella nuorikin työntekijä kykenee käyttämään ennen työuran alkua hankkimaansa ICTosaamistaan uudessa työssään. Tämä osaaminen
lienee tietoyhteiskunnan aikaan saamaa yleispätevyyttä. Se miten nuoret työntekijät kykenevät tällaista osaamistaan jakamaan uudessa työssään
riippuu myös yksilön ohjaus- tai pedagogisista taidoista (Kurtti 2012).
Hiljaisen tiedon arvostuksesta huolimatta on
huomioitava, että hiljaisen tiedon käyttö voi myös
estää tai hankaloittaa käytänteiden kehittymisen.
Tämä näkyy erityisesti tilanteissa, joissa yksilöillä
on negatiivisia asenteita tai ennakkoluuloja työn kehittämistä kohtaan (mm. Büssing ym. 2000). Tiimin
hiljaisen tiedon jakamista voi kuitenkin tehostaa
kehittämällä tiimityötä siten, että aidoille vuorovaikutustilanteille luodaan työyhteisössä edellytyksiä.
Toimenpiteet ovat usein yksinkertaisia ja mahdollisia, kun siihen sitoutuvat kaikki työyhteisön jäsenet
ja työtiimeillä on käytössä yhteiset työelämän pelisäännöt. Hiljainen tietokin on arvioitava aina näkyväksi tekemisen vaiheessa hyödynnettävyyden näkökulmasta, jotta osaaminen aidosti kasvaa.
Työyhteisöön luotuja vuorovaikutuksen tiloja voivat edustaa erityyppiset muodolliset käytänteet,
kuten tiimikokoukset tai epämuodolliset, työtilanteisiin liittyvät vuorovaikutustilanteet, joissa korostuneesti kerrotaan työstä. Erilaiset perehdytysprosessit ja koko työuraa tukevat mentorointimallit
ovat esimerkkejä vuorovaikutukseen perustuvista
oppimistavoista ja -tiloista. Erityisen suositeltavia
hiljaisen tiedon jakamisen tapoja näyttäisi olevan
sellaiset, joissa erilaisia tiimejä törmäytetään muodostamalla tiimeistä uusia, moniammatillisiakin työryhmiä (Kurtti 2012).
Oppiva ja jakava työyhteistyö
Oppivalla työyhteisöllä tai organisaatiolla tarkoitetaan sellaista työyhteisöä, jolla on kyky luoda,
hankkia ja siirtää tietoa sekä muuttaa omaa käyttäytymistään uuden tiedon ja uusien käsitysten
mukaiseksi. Oppivan organisaation idea korostaa
jatkuvaa, asteittaista oppimista ja muutosta. Oppiva organisaation teoria on tavallaan yhdistelmä
monista eri elementeistä: siihen kuuluu toisiinsa integroituneina yksilön, ryhmän ja koko organisaation
oppiminen ja yhteistyö. (Senge 1994).
Oppivan työyhteisön oppimisen hidastajana voi
olla kateus. Positiivinen kateus on liikkeelle paneva
voima, se saa meidät yrittämään enemmän. Negatiivinen kateus puolestaan ruokkii vihamielisyyttä
ja katkeruutta. Se voi aiheuttaa tiedon tai taidon
panttaamista tai sitten ei auteta työkaveria vaikka nähdään hänen olevan kiireinen ja selvästi
avun tarpeessa. Takanapäin puhuminen on yksi
kateuden muoto, vähätellään tai moititaan toista
työtekijää.
”Työn murroksessa ammattien roolit
hämärtyvät, jolloin eri ammattiryhmillä
on tarve pitää kiinni omasta
osaamisesta.”
Kateus hiljaisen tiedon jakamisen esteenä voi johtua esimerkiksi työyhteisön tavasta kohdella työntekijöitään eriarvoisesti. Kateutta voivat aiheuttaa esimerkiksi työpaikan palkitsemismenetelmät.
Johdon tehtävä on tarjota kaikille tasapuolisesti
mahdollisuuksia osallistua työn kehittämiseen ja
tukea hiljaisen tiedon jakamista. Työntekijästä riippuu haluaako hän osallistua ja saada mahdollisesti
ylimääräistä palkkiota työn kehittämisestä.
Työkaveri on leppoisa keskustelija, hän istahtaa
potilaan viereen ja alkaa kiireettä jutella niitä näitä.
Seuraavalla juttutuokiolla potilas rohkaistuu puhumaan mieltään askarruttavasta asiasta kun huomaa, että työntekijällä ei ole kiire vaan hänellä on
aikaa kuunnella. Rauhallisella olemuksellaan työntekijä viestii, että hänellä on aikaa potilaalle. Toisista
työntekijöistä saattaa välillä tuntua, että leppoisa
keskustelija luistaa muista töistä eivätkä he huomaa
rauhallisen keskusteluhetken tärkeyttä potilaalle.
Työnjako sosiaali- ja terveydenhuollossa on murroksessa. Muun muassa nykyinen lähihoitajakoulutus antaa entistä enemmän valmiuksia lääkehoitoon. Lähihoitaja ei halua enää olla vain
perushoitoja tekevä työntekijä, vaan hän haluaa
osallistua kokonaisvaltaisemmin potilaan hoitoon.
Kyse on ammattikohtaisesta tiedon omistamisesta.
Työn murroksessa ammattien roolit hämärtyvät,
jolloin eri ammattiryhmillä on tarve pitää kiinni
omasta osaamisesta. Tämä voi vähentää halukkuutta jakaa hiljaista tietoa.
Ammatillinen lisä- ja täydennyskoulutus kuuluu
kaikille työtekijöille. Kiinnostavaan koulutukseen
löytyy työpaikalta yleensä paljon halukkaita, mutta
kaikki eivät voi päästä yhtä aikaa täydennyskoulutukseen. Esimiehen tehtävänä on valita koulutukseen pääsevät. Valintaan liittyvät perustelut ovat
työyhteisölle tärkeitä, jottei kateus nostaisi päätään. Koulutuspalautteen antaminen osastolla työkavereille varmistaa tiedon jakamisen ja lisää työyhteisön oppimista.
• Mitä erilaisuus tarkoittaa työyhteisössänne?
• Mitä tehtäviä yksikössänne on hyvä tehdä yksin,
mitä tiimissä?
• Miten tiimissä toimitaan
• Mitä hiljainen tieto yksikössänne on?
Miten hiljainen tieto siirtyy, millaisia käytänteitä
siinä on?
• Onko hiljaisen tiedon siirtymiselle esteitä?
• Mitä yksikössänne tarkoittaa oppiva työyhteisö?
Miten se ilmenee teillä?
3.3 Arjen työ muuttuu
– ammatin osaamisen
Eettinen osaaminen on yksi terveydenhuollon ammattihenkilöiden keskeisistä osaamisalueista (De
Schrijver & Maesschalckin 2013). Vaatimukset eettiselle osaamiselle tullevat ammattien tehtävästä eli
hyvän hoidon ja palvelun tuottamisesta potilaalle,
ja terveydenhuollon eettiset periaatteet ja ammattietiikka muodostavat osaamisen arvoperustan.
Taulukko 3. Eettisen osaamisen sisällöt
(Poikkeus ym. 2016).
“Eettinen osaaminen sisältää eettisen toiminnan.
Se edellyttää lakien ja asetusten tuntemusta, arvojen, periaatteiden ja eettisten ohjeiden tuntemusta,
eettistä herkkyyttä, kykyä eettiseen päätöksentekoon sekä eettiseen reflektioon kohdata ja ratkaista
eettisiä ongelmia.”
Terveydenhuollon ammattilaisten arkea risteävät
moninaiset ympäriltä tulevat vaatimukset ja muutokset, jotka päivittäin haastavat eettistä osaamista.
Tässä luvussa päivittäisiä haasteita tarkastellaan
suhteessa asiakkaiden ja potilaiden roolin ja aseman muutoksiin, työyhteisön ja organisaation odotuksiin sekä yhteiskunnallisiin muutoksiin.
Asiakkaiden ja potilaiden muuttuneet
Terveydenhuollon ammattilaisten eettinen osaaminen on keskeistä arjen kohtaamisissa, joissa
ilmenee yksilöiden ja perheiden hyvinvoinnin ja
terveyden muutokset. Vaikka terveys koetaan
keskimäärin yhä paremmaksi ja päihteitä käytetään yhä vähemmän, ongelmana on että terveys ja hyvinvointi polarisoituvat ja kasautuvat.
Esimerkiksi päiväkodeissa hoitajat kohtaavat
perheitä, joiden arki työttömyyden tai mielenterveysongelmien vuoksi on äärirajoilla. Vanhusten
yksinäisyys ja kotona asumisen tuomat arjen ongelmat näkyvät ensisijaisesti hoitajille. Myös lapset
ja nuoret ja heidän yksinäisyytensä ja syrjäytymisriskinsä heijastelevat polarisoitumista.
Ammattilaisilta odotetaan, että he ottavat huomioon asiakkaan ja potilaat yksilöinä. Toisaalta asiakkaat ja potilaat ovat yhä tietoisempia terveyteen
ja hyvinvointiin liittyvistä asioista, ja yhä aktiivisempia sekä hakemaan tietoa että hoitamaan itseään.
Myös oikeudet tunnetaan yhä paremmin. Voi olla,
että ei ole voimavaroja ottaa vastuuta omasta
ja läheisten hyvinvoinnista. Toisaalta myös odotukset täydellisestä terveydestä tai esimerkiksi
onnistuneesta synnytyksestä luovat epärealistisia odotuksia sekä asiakasta ja potilasta itseään
kohtaan, mutta myös terveydenhuollon palveluita
kohtaan. Ammattilaisilta edellytetään osaamista
”Ammattilaisilta edellytetään
osaamista keskustella asiakkaiden
ja potilaiden odotuksista sekä
terveydenhuollon mahdollisuuksista
niiden toteuttamisessa.”
keskustella asiakkaiden ja potilaiden odotuksista
sekä terveydenhuollon mahdollisuuksista niiden
Kohtaamisessa tulee erityisesti esiin myös se,
että osa asiakkaista ja potilaista pystyy ilmaisemaan
tarpeitaan ja odotuksiaan hyvin selvästi ja yksiselitteisesti, osa puolestaan vetäytyy ja jättää ilmaisematta hoitamistakin edellyttäviä tarpeita. Ammattilaiselta vaaditaankin eettistä osaamista varmistaa,
että erilaisista ilmaisutavoista huolimatta hoidon ja
palvelun tasa-arvoisuus toteutuu. Ammattilaisilla
on erityinen velvoite tunnistaa haavoittuvassa asemassa olevien asiakkaiden ja potilaiden tuen tarve
ja toimia tarvittaessa heidän asioidensa ajajina.
Työn vaativuus ja kiristynyt tahti
– perustehtävän ohjaava merkitys
Terveydenhuollossa arjen työ on muuttunut merkittävällä tavalla siten, että työn kehittämisestä on
tullut pysyvä tila. Työntekijät myös nähdään yhä
useimmin parhaimpina työnsä kehittäjinä. Vaikka työn kehittäminen on ammattilaiselle mielekäs
tapa arvostaa sekä työtä että itseä, siihen liittyy samalla pelko oman työpaikan menetyksestä – kehitänkö itseni tarpeettomaksi?
Muutoksen keskellä voi tulla tunne, etten enää
osaa työtäni. Hitaammin oppiva voi kokea, että ei
ole riittävästi aikaa omaksua uusia asioita ja työtapoja. Kuitenkin jatkuva muutos voi väsyttää, koska koko ajan on opeteltava uutta ja pysyttävä ajan
tasalla. Henkilön osaaminen on kuitenkin paras
muutosturva. Toisaalta muutos virkistää ja tekee
työstä mielenkiintoista.
Vaikka tietoa on enemmän kuin koskaan, ammattilaisten on osattava lukea sitä kriittisesti ja soveltaa tietoa potilaiden ja asiakkaiden hoitoon ja
palveluun. Myös lisääntynyt kirjaaminen kuormittaa. Laki edellyttää dokumentoimaan potilaan ja
asiakkaan hoidon. Tämä on käsitetty niin, että sitä
mitä ei ole kirjattu, ei ole tehty. Kaikki tietokoneen
ääressä vietetty aika on pois potilailta. Jotta kirjaaminen olisi sujuvaa ja nopeaa, työyksiköissä tulisi
olla riittävästi päätteitä, laitteiden tulisi olla helppokäyttöisiä ja henkilökunnalla riittävästi osaamista
niiden käyttöön.
Jatkuvassa muutoksessa johtaminen on tärkeää,
samoin miten muutosta tuetaan työntekijöille.
Työnjaon on oltava tasapuolista ja oikeudenmukaista ja vastuiden läpinäkyvästi kuvattuina. Myös
systemaattinen uusien työntekijöiden perehdyttäminen ja mukaanotto uusiin tehtäviin ennaltaehkäisee työn kuormittavuutta. Tässä työyhteisön hyvä
yhteishenki ja oppiva kulttuuri auttavat jaksamaan
töissä. Se sisältää kollegiaalisen halun vastavuoroisesti auttaa työkaveria ja antaa positiivista palautetta. Myönteiseen työilmapiiriin kuuluu myös
virheistä oppiva, syyllistämätön kulttuuri.
Terveydenhuollon arkeen tuo paineita myös taloudelliset resurssit. Vaatimukset hoitotarvikkeiden
ja lääkkeiden säästämisestä herättävät keskustelua hyvästä hoidosta, koska seuraukset arjen valintoihin ovat työntekijälle usein hyvin konkreettisia.
Jos budjetti on ylittymässä, säästetäänkö vaipoissa, hoitotarvikkeissa vai annetaanko vähemmän kipulääkettä? Taloudelliset paineet näkyvät
usein myös siinä, että töitä joudutaan tekemään
liian vähällä henkilökunnalla ja usein kovalla kiireellä.
Työntekijä voi joutua työpäivän jälkeen väsyneenä
miettimään, mitä kaikkea jäi tekemättä.
Mitä arjen muutokset tarkoittavat terveydenhuollon ammattilaisen näkökulmasta? On huomionarvoista, että työ muuttuu ja sen on muututtava
– paluuta kymmenien vuosien takaiseen työn sisältöön toivoo tuskin kukaan. Työn muutoksen keskellä onkin palattava työn päätehtävään eli hyvään
hoitoon ja palveluun. Tavoitteen saavuttaminen on
paitsi jokaisen työvuoron, myös jokaisen organisaation ja koulutuksen tavoite.
”Jos budjetti on ylittymässä,
säästetäänkö vaipoissa,
hoitotarvikkeissa vai annetaanko
vähemmän kipulääkettä?”
Ammatillisuuden rajat vapaa-ajalla ja
Terveydenhuollon työn muutos näkyy myös suhteessa ammattilaisten vapaa-aikaan. Vuosikymmeniä sitten terveydenhuollon koulutus muodosti
henkilön koko identiteetin, ja esimerkiksi terveyssisar oli terveyssisar myös vapaa-ajallaan. Nykyisin koulutuksen katsotaan olevan vain henkilön
yksi rooli yhteiskunnassa ja sen eettinen ja lainsäädännöllinen säätely kohdistuu erityisesti työtehtävien hoitamiseen. Nykyinen sosiaalisen median
vilkastunut käyttö on nostanut kuitenkin uudella tavalla esiin ammattihenkilöiden vapaa-ajan ja
yksityiselämän.
Useissa organisaatioissa on laadittu ohjeet ammattihenkilöiden vapaa-ajalla tapahtuvaan sosiaalisen median käyttöön. Niissä on määritelty, miten
ammattihenkilöt voivat toimia verkossa sekä miten
ja mitä työstä saa kertoa. Ohjeistusten tarkoituksena on suojata niin asiakasta ja potilasta kuin ammattihenkilöä itseään ja hänen työkavereitaan.
”Ammattilaisten vaitiolovelvollisuuden
vuoksi asiakkaiden tekemä yksipuolinen
raportointi voi olla vahingollista myös
muille potilaille.”
Lainsäädännöllisen perustan ohjeistukselle muodostavat esimerkiksi henkilötietolaki (1999/523),
laki yksityisyyden suojasta (2004/759), laki sosiaalija terveydenhuollon asiakastietojen sähköisestä
käsittelystä (2007/159), laki terveydenhuollon
ammattihenkilöistä (1994/559) ja potilaslaki
(1992/785). Lisäksi luottamuksellisuutta, tietosuojaa ja yksityisyydensuojaa kuvataan terveydenhuollon eettisissä periaatteissa ja eri ammattiryhmien ammattietiikoissa.
Keskustelua on herättänyt myös kysymys siitä,
voiko sosiaalista mediaa käyttää työaikana. Voiko
työntekijällä olla työvuorossaan oma puhelin ja töiden välissä seurata tai päivittää sosiaalista mediaa
tai viestipalveluita? Myös näistä on laadittu toimipaikka- ja organisaatiokohtaisia ohjeistuksia. Koska terveydenhuollon toimintaympäristöt ovat hyvin
erilaisia, yleispäteviä ja yksityiskohtaisia ohjeistuksia
on tarpeen tai mielekästäkään laatia.
Ammattietiikan näkökulmasta keskeisintä on,
että ammattihenkilö on sitoutunut tehtäväänsä, ja
ensisijaista on asiakkaan ja potilaan hoidon turvallisuus. Toisaalta myös ammattilaisten välinen yhteistyö ja vuorovaikutus on nähty työkulttuurin eettisyyden ja turvallisuuden kannalta keskeisenä.
Terveydenhuollossa sosiaalinen media on tullut
esiin myös siinä merkityksessä, että ammattihenkilö
voi päätyä verkkoon myös tahtomattaan. Asiakkaat ja potilaat voivat twiitata tai kirjoittaa saamastaan hoidosta ja palvelusta sosiaalisessa mediassa
tai lähettää kuvia ja tallenteita. Koska arjen päivittäminen verkkoon on arkipäiväistynyt, asiakas tai
potilas voi tehdä sen ajattelemattomuuttaan. Toisaalta myös tarkoitus- ja julkisuushakuinen raportointi on lisääntynyt.
Vaikka hoito- ja palvelulaitokset ovat julkista tilaa ja oikeudet sen kuvaamiseen ovat varsin laajat,
kysymykset henkilötiedoista, yksityisyyden suojasta ja kunnianloukkauksesta ovat nousseet esille.
Osassa terveydenhuollon organisaatioita on jo nyt
laadittu ohjeistukset myös asiakkaiden ja potilaiden
sosiaalisen median käytölle ja tarve aihealueen
keskustelun laajentamiselle on varmasti myös jatkossa tarpeen. Ammattihenkilöillä on oltava työrauha. Ammattilaisten vaitiolovelvollisuuden vuoksi
asiakkaiden tekemä yksipuolinen raportointi voi
olla vahingollista myös muille potilaille.
• Millaista eettistä osaamista työssäsi ja
yksikössänne tarvitaan?
• Miten eettinen osaaminen on muuttunut tai
miten sitä olisi muutettava tulevaisuudessa?
• Miten asiakkaan ja potilaan muuttuvat tarpeet
on kohdattava?
• Mitä muutokset tarkoittavat työn arjessa ja
millaista eettistä osaamista se edellyttää?
• Miten ammattilainen toimii sosiaalisessa
mediassa? Millaisia ohjeita yksikössänne on
tätä varten?
3.4 Luottamus terveyden huollon kulmakivenä
Terveydenhuollon tavoitteena on asiakkaan ja potilaan paras mahdollinen hoito ja palvelu. Tämä on
jokaisen ammattiryhmän tehtävä ja jokainen tuo
siihen oman osaamisensa, jokaista ammattiryhmää tarvitaan. Se synnyttää luottamukseen liittyviä
erilaisia kysymyksiä. Nykyisessä terveydenhuollossa luottamuksen kannalta on keskeistä luottamus
asiantuntijaa kohtaan sekä tasa-arvoisuuteen ja oikeudenmukaisuuteen julkisissa palveluissa. Myös
kysymys siitä, että hoidon ja palvelun priorisointi
tapahtuu tasapuolisesti suhteessa alueellisuuteen
(keskusta-periferia), erikoissairaanhoitoon ja perusterveydenhuoltoon. Potilaalle ja asiakkaalle luottamus on myös varmuutta tietosuojasta, joka koskee sekä ammattilaisia (vaitiolovelvollisuus) että
tietojärjestelmiä (hakkeroimattomat).
Potilaiden ja asiakkaiden
luottamus ammattilaisiin
Asiakkaiden ja potilaiden on voitava luottaa siihen,
että jokaisella ammattiryhmällä on oma erityinen
tehtävä, mutta kaikilla ammattilaisilla on myös yhteinen päämäärä. Ammattilaisten on tunnettava
sekä oma että yhteinen päämäärä, mikä ohjaa
kaikkia ammattilaisten valintoja ja toimintoja. Näin
ollen työntekijöiden yksityiset mielipiteet tai näkemykset eivät voi ohjata työtä, mutta ei myöskään
raha tai taloudelliset tekijät. Toimintaa ohjaa siten
tiedon lisäksi eettisyys sekä ammattia ja terveydenhuoltoa ohjaavat arvot. Ammattien toiminnan
luotettavuuden kannalta on olennaista, että laillistettuja ammattihenkilöitä valvotaan, valvonta toimii
ja on puolueetonta.
Potilaan ja asiakkaan pitää pystyä luottamaan
myös siihen, että ammattilaisten tiedot ja taidot
ovat ajan tasalla. Ammattilaisten velvollisuus on pitää huolta omasta ammattitaidostaan (Laki terveydenhuollon ammattihenkilöistä 1994/559, ETENE 2001, 2011). Ammattilaisten tehtävänä on
myös ohjata potilaita viimeaikaisen ja luotettavan
tiedon lähteille, saman tiedon, mitä itse käyttävät
Asiakkaan ja potilaan luottamus ammattihenkilöihin vaikuttaa myös hoidon ja palvelun lopputulokseen. Potilaat perehtyvät nykyään jo ennen
sairaalaan tuloa toimenpiteisiin tai ottavat sairastuttuaan itse selvää sairaudestaan ja hoidoistaan.
Terveydenhuollon henkilökunnan on osattava perustella hoito ja palvelu sekä vastata potilaan esittämiin, usein vaikeisiinkin kysymyksiin. Ammattihenkilöiden on tärkeää saada potilas luottamaan
henkilökuntaan ja saamaansa hoitoon ja palveluun, jotta potilas sitoutuu hoitoonsa.
Luottamus ja sen rakentaminen on erilaista monenlaisten asiakas- ja potilasryhmien kanssa, ja
niissä on erilaisia piirteitä. Lasten kanssa luottamus
rakentuu vanhempien kautta, ikäihmisten hoidossa keskeisessä roolissa ovat omaiset. Kuitenkin
luottamuksellinen suhde täytyy luoda niin lapseen
kuin ikäihmiseenkin suoraan, koska he ovat hoidon ensisijaisia subjekteja. Työntekijöiltä vaaditaan hyviä vuorovaikutustaitoja ja tilannetajua, jotta
osaa toimia oikein erilaisten asiakkaiden ja potilaiden kanssa. Lasten kanssa on oltava rehellinen ja
kerrottava asioista lapsen ikätaso huomioiden. Jos
asiakkaalla on edunvalvoja, on luotettava siihen,
että edunvalvoja tietää ja tuntee, mitkä ovat valvottavan toiveet, oikeudet ja paras. Tässäkin tapauksessa luottamussuhde on rakennettava suoraan
potilaaseen tai asiakkaaseen. Luottamuksessa
suhteen on merkityksellistä myös se, että asiakkaalla tai potilaalla on kulttuuritaustansa vuoksi erilaiset terveyskäsitykset. Silloin on keskeistä sekä
kielitaito että erityisesti myös avoin asenne kulttuuriseen ymmärrykseen ja arvojen kunnioitukseen.
”Luottamuksellinen suhde täytyy
luoda niin lapseen kuin vanhukseenkin
suoraan, koska he ovat hoidon
ensisijaisia subjekteja.”
Luottamus omaan ja kollegan
tekemään työhön
Terveydenhuollon ammattihenkilöiden työ edellyttää heiltä viimeaikaista ja laaja-alaista osaamista.
Sen perusteella ammattihenkilöt voivat luottaa
sekä omaan että toisen osaamiseen.
Jotta työntekijä pystyy päivittämään osaamisensa säännöllisesti ja säilyttämään ammattitaitonsa terveydenhuollon työn muutosten keskellä,
on työnantajan tarjottava mahdollisuus osallistua täydennnyskoulutukseen. Ammattilaisen eettinen velvollisuus on myös osallistua koulutukseen
ja hyödyntää saamaansa tietoa työssään. Työtehtävissä, joissa työskennellään yksin, työntekijän
on erityisen tärkeä saada säännöllistä tukea esimerkiksi koulutuksista, jotta hän pystyy toteuttamaan työnsä ja luottamaan tekemiseensä. Luottamus itseen ei tarkoita sitä, että omaa osaamistaan
ei kyseenalaista. Päinvastoin, se tarkoittaa, että
työntekijä pystyy kriittisesti arvioimaan tekemiään
päätöksiä sekä omaa osaamistaan ja tietojaan.
Samalla hän tunnistaa omat tietoaukkonsa,
osaamisen ja ammatin rajat sekä niitä koskevat
Hoito- ja palveluyksiköissä työskennellään harvoin yksin. Työtä tehdään kollegojen kanssa, joilla
voi olla sama tai eri koulutus. Tällöin heitä yhdistää työn yhteinen tavoite eli potilaan ja asiakkaan
hyvä hoito ja palvelu. Työparille pitää pystyä avoimesti kertomaan sekä osaamisensa että osaamattomuutensa, jotta kysyminen ja neuvominen olisi
mahdollista. Kollegiaalisuus tarkoittaa sitä, että
työkaveri on tukena vaikeissa tilanteissa ja hän
puuttuu rakentavasti tilanteisiin, jotka jäävät itseltä huomaamatta. Esimerkiksi omaisten ja potilaiden kanssa keskusteltaessa kollegaa tuetaan ja
mahdolliset ristiriidat käsitellään vasta ammattilaisten kesken. Omien ammatillisten ja osaamisrajojen lisäksi tunnetaan myös toisten ammattilaisten
ja ammattiryhmien tehtävät ja niiden rajat. Kollegiaalinen, luottamukseen perustuva työskentely
mahdollistaa terveydenhuollon yhteisen tavoitteen
saavuttamisen.
• Mitä luottamus tarkoittaa työyksikössänne?
• Miten luottamus ilmenee suhteessa asiakkaisiin
ja potilaisiin? Entä kollegoihin?
• Miten ammattilaisten keskinäistä luottamusta
rakennetaan tulevaisuudessa?
Beauchamp TL & Childress JF. 2012. Principles of Biomedical Ethics. Seventh edition. Oxford
Benner P., C. Tanner, C. Chesla, C. 1999. Asiantuntijuus hoitotyössä. Hoitotyö, päättelykyky ja etiikka.
Büssing, A, Herbig, B. & Ewert, T. 2000. Intuition as Tacit Knowledge - Enrichment or Danger for
Nursing? Pflege 13(5), 291-296.
De Schrijver A. & Maesschalck J. 2013. A new definition and conceptualization of ethical competence.
In: Cooper T & Fenzel D. 2013. Achieving Ethical Competence for Public Service Leadership. M.E.
Sharpe, Inc., New York. USA. 29–50.
ETENE 2001. Terveydenhuollon yhteinen arvopohja. ETENE-julkaisuja 1. http://etene.fi/
documents/1429646/1559098/ETENE-julkaisuja+1+Terveydenhuollon+yhteinen+arvopohja,+yhteiset+
tavoitteet+ja+periaatteet.pdf/4de20e99-c65a-4002-9e98-79a4941b4468
ETENE 2011. Sosiaali- ja terveysalan eettinen perusta. ETENE-julkaisuja 32. http://etene.fi/
documents/1429646/1559058/ETENE-julkaisuja+32+Sosiaali-+ja+terveysalan+eettinen+perusta.
pdf/13c517e8-6644-4fa5-8c5f-193cfdce9841
Evans HM. 2007. Do patients have duties? Journal of Medical Ethics 33: 689–94.
Gabbay, J. & Le May, A. 2004. Evidence Based Guidelines or Collectively Constructed “Mind lines”
Ethnographic Study of Knowledge Management in Primary Care. British Medical Journal. 329(1013),
Helakorpi, S. 2001. Innovatiivinen tiimi- ja verkostokoulu. Tampere: Tammi
Henkilötietolaki (1999/523). http://www.finlex.fi/fi/laki/ajantasa/1999/19990523
Herbig, B. Bussing, A. & Ewert, T. 2001. The Role of Tacit Knowledge in the Work Context of Nursing.
Journal of Advanced Nursing. 34(5), 687-695.
Hulkari, K. 2006. Työssä oppimisen laadun käsite, itsearviointi ja kehittäminen sosiaali- ja terveysalan
ammatillisessa peruskoulutuksessa. Tampereen yliopisto. Acta Universitatis Tamperensis 1163.
Järvinen, A & Poikela, E. 2000. Työssä oppiminen reflektiivistä ja kontekstuaalista. Aikuiskasvatus,
2000/4, 316-324.
Kangasniemi M, Halkoaho A, Länsimies-Antikainen H, Pietilä A-M. 2012. Duties of the patient: a
tentative model based on metasynthesis. Nursing Ethics (19)1: 58-67.
Keskimäki I, Nykänen E & Kuusio H. 2014. Paperittomien terveyspalvelut Suomessa. Raportti
11. Terveyden ja hyvinvoinnin laitos. https://www.julkari.fi/bitstream/handle/10024/114941/THL_
RAP2014_011web.pdf?sequence=3
Kurtti, J. 2012. Hiljainen tieto ja työssä oppiminen. Edellytysten luominen hiljaisen tiedon
hyödyntämiselle röntgenhoitajien työyhteisössä. Acta Universitas Tamperensis 1722.
Laki omaishoidon tuesta (2005/937). http://www.finlex.fi/fi/laki/ajantasa/2005/20050937
Laki potilaan asemasta ja oikeuksista (1992/785) http://www.finlex.fi/fi/laki/ajantasa/1992/19920785
Laki sosiaali- ja terveydenhuollon asiakastietojen sähköisestä käsittelystä (2007/159). http://www.finlex.
fi/fi/laki/ajantasa/2007/20070159
Laki terveydenhuollon ammattihenkilöistä (1994/559). http://www.finlex.fi/fi/laki/
ajantasa/1994/19940559
Laki yksityisyydensuojasta (2004/759). http://www.finlex.fi/fi/laki/ajantasa/2004/20040759
Makkonen P, Korhonen J, Putkonen A, Kuosmanen L, Kärkkäinen J. (2016) Pakon käytön
vähentäminen ja turvallisuuden lisääminen psykiatrisessa hoidossa. Terveyden ja hyvinvoinnin laitos.
Työpaperi 35/2016. Saatavissa: http://urn.fi/URN:ISBN:978-952-302-751-0. Haettu 9.1.2017.
Nurminen R. 2000. Hiljainen tieto hoitotyössä.Tammi
Nykänen M, Oinonen K, Turtio T, Vesterinen A. 2014. Ansiotyö ja omaishoito. Tietoa työnantajalle.
Mikkelin seudun Omaishoitajat ja Läheiset ry ja Pieksämäen Omaishoitajat ry, Kirjapaino Pieksäprint,
Pieksämäki Oy. http://www.omaishoitajat.fi/sites/omaishoitaja.asiakas.fi/files/Ansioty%C3%B6%20
ja%20omaishoito%20Tietoa%20ty%C3%B6nantajille.pdf
Poikkeus T, Suhonen R, Katajisto J. & Leino-Kilpi H. 2016. Organisational and individual support for
nurses’ ethical competence: A cross-sectional survey. Nursing Ethics 1–17.
Rikosseuraamuslaitos (2015) http://www.rikosseuraamus.fi/fi/index/seuraamukset/saannokset/
maarayksetjaohjeet/vankienterveydenhuollonjarjestaminen290042010.html
Räikkä, J. (1994) Oikeudenmukainen yhteiskunta. Johdatus yhteiskuntafilosofiaan. Painatuskeskus.
Senge, P. 1994. 5th Discipline. The Art and Practice of the Learning Organization. USA: Currency
STM (Sosiaali- ja terveysministeriö) 2013. Laatusuositus hyvän ikääntymisen turvaamiseksi
ja palveluiden parantamiseksi. http://www.kunnat.net/fi/asiantuntijapalvelut/soster/
sosiaalipalvelut/ikaantyneet/laatusuositus/Documents/01_Laatusuositus_hyv%C3%A4n_
ik%C3%A4%C3%A4ntymisen_turvaamiseksi_ja_palvelujen_parantamiseksi_2013.pdf
STM (Sosiaali- ja terveysministeriö) 2014. Kansallinen omaishoidon kehittämisohjelma. Työryhmän
loppuraportti. 2014:2. http://julkaisut.valtioneuvosto.fi/bitstream/handle/10024/70270/URN_
ISBN_978-952-00-3483-2.pdf?sequence=1
STM (2015) http://www.stm.fi/sosiaali_ja_terveyspalvelut/terveyspalvelut/
paperittomien_terveydenhuolto
Tehyn eettinen toimikunta. 2016. Tehyn eettinen toimikunta: ihmisellä on
oikeus omistaa elämänsä loppuun saakka. https://www.tehy.fi/fi/blogi/
tehyn-eettinen-toimikunta-ihmisella-oikeus-omistaa-elamansa-loppuun-saakka
STAKES (Sosiaali- ja terveysalan tutkimus- ja kehittämiskeskus) 2004. Toimintakyvyn,
toimintarajoitteiden ja terveyden kansainvälinen luokitus: ICF International classification of functioning,
disability and health: ICF. Stakes 2004
STM 2016 (Sosiaali- ja terveysministeriö) Valinnanvapaus. https://www.thl.fi/fi/web/sote-uudistus/
THL (2016a) ICF-luokitus. Terveyden ja hyvinvoinnin laitos. https://www.thl.fi/fi/web/toimintakyky/
THL (2016b). Psykiatrinen erikoissairaanhoito 2014. Terveyden ja hyvinvoinnin laitos. Tilastoraportti
7/2016. Saatavissa: http://urn.fi/URN:NBN:fi-fe2016051612397. Haettu 9.1.2017.
Tillman P, Kalliomaa-Puha L & Mikkola H. 2014. Rakas mutta raskas työ. Kelan omaishoitohankkeen
ensimmäisiä tuloksia. Kelan työpapereita 69/2014. https://helda.helsinki.fi/bitstream/
handle/10138/144109/Tyopapereita69.pdf?sequence=1
Launis V. 2016. Onko potilaalla velvollisuuksia? Lääkärilehti 1–2. http://www.potilaanlaakarilehti.fi/
uutiset/onko-potilaalla-velvollisuuksia/#.Vuk_9-KLRdg.
Vaahtio, E-L. 2004. Hiljainen tieto mukana rekrytoinnissakin. Työvoimapoliittinen aikakauskirja 1/2004,
Welsh, I & Lyons, C. 2001. Evidence-based Care and the Case for Intuition and Tacit Knowledge in
Clinical Assessment and Decision Making in Mental Health Nursing Practice: An Empirical Contribution
to the Debate. Psychiatric & Mental Health Nursing 8(4), 299-305.
Tehy ammattijärjestönä
Tehyn tehtävä on:
• parantaa jäsentensä taloudellista asemaa
• valvoa palvelussuhteen ehtoja ja ammatillisia,
sosiaalisia ja oikeudellisia etuja
• toimia työolosuhteiden kehittämiseksi
• osallistua koulutuksen, ammattitaidon sekä terveydenja sosiaalihuollon kehittämiseen
• lisätä jäsenten keskinäistä yhteenkuuluvuutta
• Tehyläiset toimivat sekä julkisella että yksityisellä
• Tehy yhdistää terveys- ja sosiaalialan tutkinnon
suorittaneet ja alalle opiskelevat yhteiseen ammatti- ja etujärjestöön. Tehyyn kuuluu kahdeksan
ammatillista yhteistyöjäsenjärjestöä sekä jaostoja, jotka edistävät jäsentensä ammatillista
• Tehyn toiminnan perustana on yli 200 ammattiosastoa, jotka hoitavat mm. paikallista edunvalvontaa. Ammatti-osastot yhdistävät saman
työnantajan palveluksessa olevat ja saman
alueen tehyläiset. Kaikki tehyläiset kuuluvat
ammattiosastoihin tai Tehyn opiskelijayhdistykseen.
• Tehyn jäsenmäärä on 160 000. Tehyyn kuuluu
mm. bioanalyytikoita, ensihoitajia, fysioterapeutteja, hammashoitajia, kätilöitä, laboratoriohoitajia, lastenhoitajia, lähihoitajia, perushoitajia,
lääkintävahtimestari-sairaankuljettajia, mielenterveyshoitajia, röntgenhoitajia, sairaanhoitajia,
suuhygienistejä, terveydenhoitajia ja toimintaterapeutteja.
• Tehy on Toimihenkilökeskusjärjestö STTK:n jäsen. Järjestäytymisaste hoitoalalla on korkea ja
noin 90 % työssä olevista kuuluu ammattiliittoon. Yli 70 % jäsenistä työskentelee kuntien,
kuntainliittojen tai kuntayhtymien palveluksessa.
Tehy ry • Postiosoite: PL 10, 00060 Tehy • Puhelinvaihde (09) 5422 7000
Käyntiosoite: Järjestötalo, Asemamiehenkatu 4, Itä-Pasila, 00520 HELSINKI
ja palvelun asiantuntijoita. Työpaikoilla arjen eettiset
kysymykset nousevat esiin päivittäin.
Terveydenhuollon lähtökohtana ovat lainsäädäntö ja
etiikka, joiden tavoitteena on luoda perusta asiakkaan
ja potilaan hyvän hoidon ja palvelun toteuttamiselle.
Tähän ohjaavat arvot ovat ihmisarvon kunnioittaminen,
oikeudenmukaisuus, tasa-arvo ja hyvän tekeminen.
Nykyisessä sosiaali- ja terveydenhuollon muutoksessa
terveydenhuollon ammattilaisten eettinen osaaminen
korostuu. Keskeistä on varmistaa asiakkaiden ja
potilaiden hyvä hoito ja palvelu, mikä edellyttää
ammattihenkilöiltä hyvää keskinäistä yhteistyötä
sekä jatkuvaa oman osaamisen arviointia.
Puh/tel +358 9 5422 7000
Fax (09) 6150 0278
Tehyn julkaisusarja:
A: Tutkimusraportteja
B: Selvityksiä
C: Muistioita
D: Tilastoja
E: Videoita
F: Muut julkaisut
Tehyn julkaisut löytyvät
myös verkosta.
Tehyn terveydenhoitajien opintopäivien ohjelma
www.jasenedut.fi Rekisteröidy uuteen jäsenedut.fi palveluun ja
PPSHP:n ammattiosasto ry 707
Lapin - Tehy
Viilsikö? Pistikö? Veritapaturmia sattuu päivittäin.
Mari Huhtala - Tampereen yliopisto
Jäsenilta Satakunnan sairaanhoitajat ja Tehyn Porin aluetoimisto
Lue lisää - Oulun yliopisto
Tehyn uudet jäsenpalvelut